pythainlp/thai-wiki-dataset-v4 huggingface dataset:
มวน

Hemiptera (จาก ภาษากรีกโบราณ " hemipterus" 'ปีกครึ่ง') เป็นอันดับของแมลง ซึ่งมักเรียกว่า แมลงแท้ ประกอบด้วยมากกว่า 80,000 สปีชีส์ ในกลุ่มต่าง ๆ เช่น จักจั่น, เพลี้ย (aphid), ตั๊กแตน (planthopper), เพลี้ยไฟ (leafhopper), แมลงสาบ (assassin bugs), เตียง (bed bug) และ กะแท้ พวกมันมีขนาดตั้งแต่ ถึงประมาณ และมีอวัยวะปากที่มีลักษณะเจาะดูดที่เหมือนกัน ชื่อ "แมลงจริง" มักจะถูกจำกัดให้หมายถึงอันดับย่อย Heteroptera
นักกีฏวิทยาจะใช้คำว่า "แมลง" สำหรับ Hemiptera หรือ Heteroptera ซึ่งไม่รวมสัตว์ขาปล้องหรือแมลงชนิดอื่นจากอันดับอื่น ๆ เช่น มด, ผึ้ง, อันดับด้วง หรือ ผีเสื้อ ในบางรูปแบบของภาษาอังกฤษ สัตว์ขาปล้องทุกชนิดที่อาศัยอยู่บนบก (รวมถึง แมงและ myriapod) ก็รวมอยู่ในความเข้าใจทั่วไปของคำว่า "แมลง"
มวน ถือเป็นชื่อของแมลงชนิดหนึ่งซึ่งประกอบ 50,000 ถึง 80,000 ชนิดเช่นกลุ่มของจักจั่น โดยมักมีขนาดตั้งแต่ 1 มิลลิเมตร (0.04 นิ้ว) ถึง 15 เซนติเมตร (6 นิ้ว) และมีปากที่สามารถดูดของเหลวได้และชื่อของมวนยังเอาไวเรียกกลุ่มของหน่วยย่อย Heteroptera ด้วย 
โดยปกติคนเราจะเรียกว่าพวกแมลง, ด้วง, มวน รวมกันเป็นแมลงอย่างเดี่ยว เช่นการเรียกเต่าทองที่อยู่กลุ่มเดียวกับด้วงว่าเป็นแมลง
โดยปกติพวกมันจะกินอาหารโดยใช้ปากดูดของเหลวจากต้นไม้หรือสัตว์และสิ่งมีชีวิตขนาดเล็ก มวนนั้นไม่ได้อาศัยอยู่บนบกอย่างเดียวแต่พวกมันก็อาศัยอยู่ในน้ำด้วย
มนุษย์มีปฏิสัมพันธุ์กับพวกมันมานานเพราะพวกมันหลายชนิดเป็นศัตรูพืชที่สำคัญโดยพวกมันจะทำลายพืชผลทางการเกษตรโดยการดูดน้ำเลี้ยงของต้นไม้และพวกมันยังเป็นพาหะของโรคร้ายแรงและไวรัสอีกด้วย
ลักษณะ.
มวนเป็นชื่อของแมลงหลายชนิดในหลายวงศ์ เมื่อโตเต็มที่มีปีก 2 คู่ ปีกคู่หน้าค่อนข้างยาว แคบ เนื้อปีกบริเวณโคนแข็ง ปลายเป็นแผ่นบางอ่อน ปีกคู่หลังอ่อนเป็นแผ่นบางตลอด เมื่อพับปีกจะแบนราบไปตามสันหลัง แต่บางชนิดก็ไม่มีปีก ปากเป็นท่อยาวคล้ายเข็ม โผล่ทางด้านล่างบริเวณปลายหัว หลายชนิดปล่อยกลิ่นเหม็นได้และเป็นศัตรูพืช
การเคลือนที่.
พวกมันมีการเคลื่อนที่หลายรูปแบบเช่นเดิน,บิน,เดินบนน้ำ,ว่ายน้ำ เป็นต้น
ว่ายน้ำและเดินบนน้ำ.
หลายสายพันธุ์ของมวนมีการปรับตัวให้มีการใช้ชีวิตอยู่ใต้น้ำเช่น แมลงป่องน้ำ, จิงโจ้น้ำ, แมลงดา มวนที่อยู่ใต้น้ำส่วนใหญ่เป็นสัตว์กินเนื้อ พวกมันมีขาที่คล้ายใบพายทำให้พวกมันว่ายน้ำได้ดี ส่วนจิงโจ่น้ำที่สามารถเดินบนน้ำได้ก็เพราะพวกมันอาศัยแรงตึงผิวของน้ำและพวกมันเป็นมวนชนิดเดียวที่เคลื่อนที่ด้วยการเดินบนน้ำ
บิน.
มวนส่วนใหญ่สามารถบินได้แต่เป็นแค่ระยะทางสั้นๆและบินได้ไม่นาน แต่ถ้าพวกมันบินในขณะที่มีลมพัดพวกมันก็สามารถร่อนได้นานและไกลกว่าเดิมได้
ความหลากหลาย.
พวกมันเป็นลำดับที่ใหญ่ที่สุดของแมลงและแมลงที่ยังไม่โตเต็มวัยที่มีชนิดมากกว่า 75,000 ชนิด เช่น ผีเสื้อมี 160,000 ชนิด, แมลงมี 100,000 ชนิด และแตนมี 100,000 ชนิด ซึ่งกลุ่มนี้มีความหลากหลายมากส่วนใหญ่มักจะอยู่บนและเป็นศัตรูพืชที่ร้ายกาจหลายชนิด แต่บางชนิดพบในแหล่งน้ำจืด เช่น จิงโจ้น้ำ, แมลงดา, แมลงดาสวน เป็นต้น
อาณาจักรหงสาวดี

อาณาจักรหงสาวดี (บางครั้งเรียก กรุงหงสาวดี หรืออย่างสั้น พะโค) เป็นอาณาจักรที่ปกครองพม่าตอนล่างตั้งแต่ พ.ศ. 1830 จนถึง พ.ศ. 2082 และระหว่าง พ.ศ. 2093–2095 เป็นอาณาจักรของผู้ที่พูดภาษามอญ ก่อตั้งในฐานะรามัญประเทศ  โดยพระเจ้าฟ้ารั่วหรือมะกะโท หลังจากการล่มสลายของอาณาจักรพุกามใน พ.ศ. 1830#เปลี่ยนทาง เป็นประเทศราชของอาณาจักรสุโขทัยและราชวงศ์หยวนของมองโกลที่ปกครองจีน อาณาจักรนี้เป็นอิสระจากสุโขทัยใน พ.ศ. 1873 สามภูมิภาคที่สำคัญของอาณาจักร คือ เขตสามเหลี่ยมปากแม่น้ำอิรวดี หงสาวดี และเมาะตะมะ เมาะตะมะได้เกิดกบฏขึ้นใน พ.ศ. 1906–1931
ประวัติศาสตร์.
การปกครองของพระเจ้าราชาธิราชใน พ.ศ. 1927–1964 ได้รวมอาณาจักรของชาวมอญเข้าเป็นหนึ่งเดียวและประสบความสำเร็จต้านทานการรุกรานจากอาณาจักรอังวะ อาณาจักรของผู้ที่พูดภาษาพม่าจากทางเหนือ ในช่วงสงครามสี่สิบปี (พ.ศ. 1928–1967) และสามารถขยายตัวไปทางตะวันตกได้อาณาจักรยะไข่ ไว้ในอำนาจระหว่าง พ.ศ. 1956–1964 สงครามสิ้นสุดลงโดยเสมอกัน แต่ถือเป็นชัยชนะของอาณาจักรหงสาวดีที่สามารถขัดขวางการสถาปนาอาณาจักรพุกามอีกครั้งของอังวะ ในช่วงหลายปีหลังสงครามหงสาวดีได้ช่วยเหลือรัฐบรรณาการทางตอนใต้ของอังวะคือ อาณาจักรแปรกับอาณาจักรตองอูในการก่อกบฏต่ออังวะ
หลังสงครามหงสาวดีเข้าสู่ยุคทองในขณะที่อาณาจักรอังวะตกต่ำลง ราว พ.ศ. 1963–2073 หงสาวดีเป็นอาณาจักรที่มีอำนาจมากที่สุดในบรรดาอาณาจักรทั้งหลายที่เกิดขึ้นหลังอาณาจักรพุกามล่มสลาย ภายใต้การปกครองของกษัตริย์หลายพระองค์ เช่น พญารามที่ 1, พระนางเชงสอบู, พระเจ้าธรรมเจดีย์ และพญารามที่ 2 อาณาจักรนี้มีบทบาทสำคัญทางการค้าในบริเวณมหาสมุทรอินเดีย เป็นศูนย์กลางของศาสนาพุทธนิกายเถรวาทที่มีชื่อเสียง ทั้งยังมีความสัมพันธ์ใกล้ชิดกับศรีลังกา มีการปฏิรูปและสนับสนุนศาสนาจนแพร่กระจายไปทั่วประเทศในภายหลัง
อาณาจักรค่อย ๆ อ่อนแอลงตั้งแต่ พ.ศ. 2077 ภายใต้การรุกรานอย่างต่อเนื่องโดยอาณาจักรตองอูจากพม่าตอนบน พระเจ้าสการะวุตพีไม่สามารถต้านทานการรุกรานจากอาณาจักรตองอู ซึ่งนำโดยพระเจ้าตะเบ็งชะเวตี้และพระเจ้าบุเรงนอง ตองอูเข้ายึดครองหงสาวดีและที่ราบลุ่มแม่น้ำอิระวดีได้ใน พ.ศ. 2081–2082 และเมาะตะมะใน พ.ศ. 2084 อาณาจักรนี้ฟื้นตัวขึ้นมาได้อีกครั้งในช่วงเวลาสั้น ๆ ในปี พ.ศ. 2093 หลังพระเจ้าตะเบงชะเวตี้สิ้นพระชนม์ แต่มีอำนาจปกครองเพียงแค่เมืองหงสาวดี ก่อนถูกพระเจ้าบุเรงนองปราบได้อย่างรวดเร็วในเดือนมีนาคม พ.ศ. 2095
แม้ว่ากษัตริย์ในราชวงศ์ตองอูจะปกครองพม่าตอนล่างจนถึงพุทธศตวรรษที่ 23 แต่ยุคทองของอาณาจักรหงสาวดียังเป็นที่จดจำของชาวมอญในพม่าตอนล่าง ปี พ.ศ. 2283 ได้มีการก่อกบฎต่อต้านราชวงศ์ตองอูที่อ่อนแอและก่อตั้งอาณาจักรหงสาวดีใหม่
สาขาวิชาศิลปศาสตร์ มหาวิทยาลัยสุโขทัยธรรมาธิราช

สาขาวิชาศิลปศาสตร์ มหาวิทยาลัยสุโขทัยธรรมธิราช เป็นสาขาวิชาในสังกัดมหาวิทยาลัยสุโขทัยธรรมาธิราช ซึ่งเป็นมหาวิทยาลัยเปิดที่ใช้ระบบการศึกษาทางไกลแห่งเดียวในประเทศไทย สาขาวิชาในมหาวิทยาลัยสุโขทัยธรรมาธิราช มีฐานะเทียบเท่ากับคณะในมหาวิทยาลัยทั่วไป
ประวัติ.
สาขาวิชาศิลปศาสตร์ แรกเริ่มก่อตั้งขึ้นเมื่อ 7 กุมภาพันธ์ พ.ศ. 2522 ซึ่งมหาวิทยาลัยสุโขทัยธรรมาธิราช เป็นมหาวิทยาลัยเปิดที่ยึดหลักการการศึกษาตลอดชีวิต มุ่งพัฒนาคุณภาพของประชาชนทั่วไป เพิ่มความรู้แก่ประกอบอาชีพ และขยายโอกาสแก่ผู้สำเร็จการศึกษาชั้นมัธยมศึกษา เพื่อสนองตอบความต้องการด้านวิชาการอันหลากหลายของบุคคลและสังคม มหาวิทยาลัยสุโขทัยธรรมาธิราช จึงเปิดสอนสาขาวิชาต่างๆ จำนวน 12 สาขาวิชา เพื่อให้การศึกษาต่อเนื่องในระดับปริญญาตรี และประกาศนียบัตร ทั้งนี้ มหาวิทยาลัยมีหลักการว่า บัณฑิตทุกคนของมหาวิทยาลัย ไม่ว่าจะเป็นบัณฑิตของสาขาวิชาใด พึงมีความรู้พื้นฐานที่จำเป็นต่อการเข้าใจสังคม และการเปลี่ยนแปลงต่างๆ ที่เกิดขึ้นตลอดเวลา เพื่อที่จะสามารถดำรงตนได้อย่างมีประสิทธิภาพ มีความรับผิดชอบต่อส่วนรวม และตระหนักในคุณค่าของวัฒนธรรมควบคู่ไปกับการพัฒนาจิตใจ และความเป็นอยู่ ดังนั้น มหาวิทยาลัยจึงได้มอบหมายให้สาขาวิชาศิลปศาสตร์รับผิดชอบการเปิดสอนชุดวิชาในหมวดศึกษาทั่วไป ด้านภาษาศาสตร์ สังคมศาสตร์ มนุษยศาสตร์ ไทยศึกษา วิทยาศาสตร์ และคณิตศาสตร์ ให้แก่นักศึกษาในทุกสาขาวิชาของมหาวิทยาลัย 
นอกจากนี้ สาขาวิชาศิลปศาสตร์ยังได้เปิดสอนชุดวิชาต่างๆ เพื่อให้บริการแก่สาขาวิชาอื่น และเปิดสอนในระดับประกาศนียบัตร ปริญญาตรี  ปริญญาโท และปริญญาเอก เพื่อเป็นบริการทางวิชาการแก่ประชาชน  และผู้สนใจทั่วไป โดยใช้หลักการให้การศึกษาแบบบูรณาการเพื่อประโยชน์ในการดำเนินชีวิตอย่างสมบูรณ์ และประกอบอาชีพอย่างมีประสิทธิภาพ
อาณาจักรหงสาวดีใหม่

อาณาจักรหงสาวดีใหม่  เป็นอาณาจักรที่ปกครองพม่าตอนล่าง และบางส่วนของพม่าตอนบน ระหว่าง พ.ศ. 2283–2300 อาณาจักรเกิดจากการก่อกบฏของชาวมอญ ต่อต้านราชวงศ์ตองอูของพม่าที่ปกครองอังวะ กลุ่มกบฎประสบความสำเร็จในการฟื้นฟูอาณาจักรหงสาวดีของชาวมอญ ที่เคยปกครองพม่าตอนล่างระหว่าง พ.ศ. 1830–2082 โดยได้รับการสนับสนุนจากฝรั่งเศส อาณาจักรที่เกิดใหม่พยายามขยายอำนาจไปทางเหนือ ในเดือนมีนาคม พ.ศ. 2294 เข้ายึดครองอังวะและล้มการปกครองของราชวงศ์ตองอูที่ยาวนาน 266 ปีลง
ราชวงศ์ใหม่ที่เรียก ราชวงศ์โก้นบอง นำโดย พระเจ้าอลองพญา เรืองอำนาจในพม่าตอนบน และท้าทายต่อกองทัพทางใต้ หลังจากการรุกรานภาคเหนือของหงสาวดีพ่ายแพ้ใน พ.ศ. 2297 หงสาวดีได้ประหารเชื้อพระวงศ์อังวะทั้งหมด และแสดงความเป็นชนทางใต้ต่อต้านอลองพญา ใน พ.ศ. 2298 อลองพญารุกรานพม่าตอนล่าง เข้ายึดที่ราบลุ่มแม่น้ำอิระวดี ท่าเรือของฝรั่งเศสที่สิเรียม และยึดพะโคได้ในที่สุดเมื่อเดือนพฤษภาคม พ.ศ. 2300 
การล่มสลายของอาณาจักรหงสาวดีใหม่เป็นการสิ้นสุดเอกราชและอำนาจของชาวมอญที่เคยมีมาหลายร้อยปีในพม่าตอนล่าง กองทัพของราชวงศ์โก้นบองกดดันให้ชาวมอญต้องอพยพไปยังสยาม ในช่วงต้นพุทธศตวรรษที่ 24 การแต่งงานข้ามกลุ่มชาติพันธุ์ และการอพยพของชาวพม่าจากทางเหนือ ทำให้ชาวมอญกลายเป็นชนกลุ่มน้อย
การขึ้นสู่อำนาจของอาณาจักร.
การกบฏทางใต้เป็นปัญหาใหญ่ในช่วงปลายราชวงศ์ตองอู กษัตริย์ที่อ่อนแอไม่สามารถปราบปรามการก่อกบฏที่แม่น้ำชี่น-ดวี่นในมณีปุระ ที่เริ่มใน พ.ศ. 2267 ตามมาด้วยการก่อกบฏในล้านนาตั้งแต่ พ.ศ. 2270 ข้าหลวงอังวะที่พะโคถูกสังหารเมื่อ 29 พฤศจิกายน พ.ศ. 2283 โดยกลุ่มผู้นำในท้องถิ่น กลุ่มผู้นำดังกล่าวได้เลือกชาวมอญที่พูดภาษาพม่าได้คือสมิงทอพุทธเกติ ขึ้นเป็นกษัตริย์แห่งหงสาวดีเมื่อ 8 ธันวาคม พ.ศ. 2283
ใน พ.ศ. 2285 กองทัพหงสาวดีเริ่มยกทัพขึ้นไปตามแม่น้ำอิระวดีไปจนถึงอังวะ ใน พ.ศ. 2288 หงสาวดียึดครองพื้นที่พม่าตอนล่างได้ทั้งหมดและยึดตองอูและแปรในพม่าตอนบนไว้ได้ (อาณาจักรใหม่ไม่ได้ควบคุมแนวชายฝั่งของเทือกเขาตะนาวศรี เมาะตะมะและทวายที่อยู่ภายใต้การปกครองของสยาม)
พญาทะละขึ้นเป็นกษัตริย์ต่อจากสมิงทอพุทธเกติใน พ.ศ. 2290 และสามารถยึดพม่าตอนบนได้ใน พ.ศ. 2294 บุกเข้ายึดอังวะได้ในเดือนมีนาคม พ.ศ. 2294 เชื้อพระวงศ์อังวะถูกจับไปพะโค ความผิดพลาดอย่างยิ่งของหงสาวดีคือรีบยกทัพกลับพะโคหลังจากได้ชัยชนะ ทิ้งเพียงสามกองทัพไว้ต่อต้านการลุกฮือของพม่า
ล่มสลาย.
ในเดือนมีนาคม พ.ศ. 2294 หัวหน้าหมู่บ้านชเวโบชื่อ อองไชยะ ได้ก่อตั้งราชวงศ์โก้นบอง และสถาปนาตนเองเป็นพระเจ้าอลองพญาเพื่อต่อสู้กับมอญ พระเจ้าอลองพญารวบรวมพม่าภาคเหนือทั้งหมดได้ในเดือนธันวาคม พ.ศ. 2295 และตั้งเมืองหลวงทางตอนเหนือของอังวะ ในเดือนมีนาคม พ.ศ. 2296 พญาทะละยกทัพไปปราบพม่าภาคเหนือ แต่เป็นฝ่ายแพ้และสูญเสียอย่างมาก หลังจากพ่ายแพ้กษัตริย์มอญได้ใช้นโยบายป้องกันตนเองและแสดงความเป็นมอญทางใต้ เชื้อพระวงศ์อังวะถูกประหารชีวิตทั้งหมดรวมทั้งกษัตริย์ตองอูองค์สุดท้าย บังคับให้ชาวพม่าทางใต้แต่งกายแบบชาวมอญ
ใน พ.ศ. 2298 พระเจ้าอลองพญาได้เคลื่อนทัพมาสู่ที่ราบลุ่มแม่น้ำอิระวดีในเดือนเมษายนและย่างกุ้งในเดือนพฤษภาคม สิเรียมเมืองท่าที่ปกครองโดยฝรั่งเศสถูกยึดในเดือนกรกฎาคม พ.ศ. 2299 เมื่อการช่วยเหลือของฝรั่งเศสถูกตัดขาด พะโคจึงถูกตีแตกเมื่อ 6 พฤษภาคม พ.ศ. 2300
สิ่งสืบทอด.
การล่มสลายของอาณาจักรนี้เป็นการสิ้นสุดเอกราชและอำนาจของชาวมอญที่เคยมีมาหลายร้อยปีในพม่าตอนล่าง กองทัพของราชวงศ์โก้นบองกดดันให้ชาวมอญต้องอพยพไปยังสยาม ในช่วงต้นพุทธศตวรรษที่ 24 การแต่งงานข้ามกลุ่มชาติพันธุ์ และครอบครัวชาวพม่าจากภาคเหนือเริ่มอพยพลงมาบริเวณสามเหลี่ยมปากแม่น้ำอิรวดี ทำให้ชาวมอญกลายเป็นชนกลุ่มน้อย
สินเชื่อบุคคล

สินเชื่อบุคคล หรือ สินเชื่อส่วนบุคคล คือ เงินกู้ที่ผู้กู้สามารถนำไปใช้ตามความต้องการได้โดยไม่ต้องบอกวัตถุประสงค์ให้แก่ผู้ให้กู้ โดยจัดเป็นสินเชื่อแบบไม่มีหลักประกัน จึงเป็นสินเชื่อที่มีความเสี่ยงสูง เนื่องจากไม่มีหลักประกันให้แก่ผู้ให้กู้ จึงมีอัตราดอกเบี้ยสูง และวงเงินต่ำกว่าสินเชื่อแบบมีหลักประกัน
ตัวอย่างสินเชื่อบุคคล.
สินเชื่อบุคคลมีองค์ประกอบหลักสองอย่างคือ ไม่ต้องบอกวัตถุประสงค์การใช้ และไม่ต้องมีหลักประกัน 
ผลของการผิดสัญญา.
สินเชื่อส่วนบุคคล เป็นสินเชื่อที่ไม่มีหลักประกัน แต่สามารถถูกยึดทรัพย์ได้ โดยผู้ให้กู้สามารถทำการฟ้องแพ่งได้ และผลลัพธ์ของคดีแพ่ง คือ การบังคับคดีชำระหนี้และชดใช้ค่าเสียหายที่เกิดขึ้น หากลูกหนี้ไม่ชำระคืนตามคำพิพากษาภายใน 30 วัน เจ้าหนี้มีสิทธิขอบังคับคดีให้ยึดทรัพย์ หรืออายัดสิทธิเรียกร้องของลูกหนี้ได้
กรณีเสียชีวิตระหว่างเป็นลูกหนี้ หนี้ทั้งหมดจะถูกเจ้าหนี้ทางถามไปยังกองมรดก โดยผู้รับมรดกเป็นผู้รับผิดชอบหนี้แต่ไม่เกินวงเงินมูลค่ามรดกที่ได้รับ
สาขาวิชาวิทยาการจัดการ มหาวิทยาลัยสุโขทัยธรรมาธิราช

สาขาวิชาวิทยาการจัดการ มหาวิทยาลัยสุโขทัยธรรมธิราช (อังกฤษ : School of Management Science) เป็นสาขาวิชาในสังกัดมหาวิทยาลัยสุโขทัยธรรมาธิราช ซึ่งเป็นมหาวิทยาลัยเปิดที่ใช้ระบบการศึกษาทางไกลแห่งเดียวในประเทศไทย สาขาวิชาในมหาวิทยาลัยสุโขทัยธรรมาธิราช มีฐานะเทียบเท่ากับคณะในมหาวิทยาลัยทั่วไป
ประวัติ.
สาขาวิชาวิทยาการจัดการ แรกเริ่มโดยเหตุที่ มหาวิทยาลัยสุโขทัยธรรมาธิราชได้รับ การสถาปนาขึ้น เพื่อให้การศึกษาแก่ประชาชนใน ระบบเปิด ซึ่งเป็นการศึกษาด้วยตนเอง โดยอาศัย สื่อการสอนทางไกล การกำหนด สาขาวิชาที่จะเปิดสอน ใช้หลักเกณฑ์ ด้านความต้องการของสังคม และความพร้อมของ มหาวิทยาลัย ที่จะให้การศึกษาได้อย่างมีคุณภาพ ตามมาตรฐานเป็นสำคัญ การประเมินความต้องการ ของสังคมนั้นได้อาศัยแผนพัฒนาเศรษฐกิจ และสังคมแห่งชาติ ฉบับที่ 5 แผนการศึกษาแห่งชาติ และการสำรวจความคิดเห็น ของประชาชนที่มีต่อมหาวิทยาลัยเปิดเป็นพื้นฐาน ส่วนทางด้านความพร้อมนั้น ได้คำนึงถึงประสบการณ์ และความถนัดของบุคลากรที่จะจัดหาได้ในระยะเริ่มต้น ลักษณะของสาขาวิชา ที่เอื้อต่อการสอนระบบทางไกล และปัจจัยเกื้อกูลทางด้านสื่อการสอนที่มีอยู่ในสังคมไทย 
จากหลักเกณฑ์ดังกล่าวข้างต้น มหาวิทยาลัยจึงเห็นสมควร เปิดสาขาวิชาวิทยาการจัดการ ซึ่งจะเปิดสอนหลักสูตรต่างๆ ในแขนงวิชาการจัดการ งานก่อสร้าง แขนงวิชาบริหารธุรกิจ แขนงวิชาบริหารรัฐกิจ และแขนงวิชาการบัญชี นับตั้งแต่ปีการศึกษา 2523-2524 เป็นต้นมาจนถึงปัจจุบันนี้
สาขาวิชาวิทยาศาสตร์สุขภาพ มหาวิทยาลัยสุโขทัยธรรมาธิราช

สาขาวิชาวิทยาศาสตร์สุขภาพ มหาวิทยาลัยสุโขทัยธรรมธิราช (อังกฤษ : School of Health Sciences) เป็นสาขาวิชาในสังกัดมหาวิทยาลัยสุโขทัยธรรมาธิราช ซึ่งเป็นมหาวิทยาลัยเปิดที่ใช้ระบบการศึกษาทางไกลแห่งเดียวในประเทศไทย สาขาวิชาในมหาวิทยาลัยสุโขทัยธรรมาธิราช มีฐานะเทียบเท่ากับคณะในมหาวิทยาลัยทั่วไป
ประวัติ.
สาขาวิชาวิทยาศาสตร์สุขภาพ แรกเริ่มโดยเหตุที่ในปัจจุบันนโยบายของรัฐได้เล็งเห็นว่าการพัฒนาบุคลากรสาธารณสุขทุกประเภทยังมีความจำเป็นอยู่ ทั้งนี้ เพราะการพัฒนาบุคลากรสาธารณสุขจะนำไปสู่การให้บริการที่มีคุณภาพแก่ประชาชนชาวไทยอันจะก่อให้เกิดภาวะสุขภาพอนามัยที่ดีส่งผลต่อการพัฒนาคุณภาพชีพ 
มหาวิทยาลัยสุโขทัยธรรมาธิราชในฐานะเป็นสถาบันผู้ผลิตบุคลากรระดับอุดมศึกษา ได้ตระหนักในเป้าหมายดังกล่าวนี้ โดยมีจุดมุ่งหมายที่จะสนับสนุนด้านการผลิตและพัฒนาบุคลากรสาธารณสุขให้มีคุณภาพมาตรฐานวิชาชีพและเกิดประโยชน์สูงสุดแก่ประเทศชาติ ดังนั้น มหาวิทยาลัยสุโขทัยธรรมาธิราชจึงได้จัดตั้งสาขาวิชาวิทยาศาสตร์สุขภาพขึ้นตั้งแต่ปี พ.ศ. 2523 ปัจจุบันได้เปิดสอนหลักสูตรสาธารณสุขศาสตร์ทั้งในระดับปริญญาตรีและปริญญาโท สำหรับหลักสูตรปริญญาตรีมี 3 วิชาเอก ได้แก่ วิชาเอกสาธารณสุขศาสตร์ วิชาเอกบริหารสาธารณสุข และวิชาเอกอาชีวอนามัยและความปลอดภัย ด้วยเหตุผลที่สำคัญคือ บุคลากรสาธารณุขประเภทต่าง ๆ ยังมีความต้องการในการศึกษาต่อเนื่องอยู่เป็นจำนวนมาก ประกอบกับปัจจุบันนโยบายของรัฐจะต้องมีบุคลากรที่มีความสามารถอยู่ในระดับตำบล บุคลากรสาธารณสุขจึงต้องมีการพัฒนาตนเองด้วยการพัฒนาพื้นฐานการศึกษา อันจะก่อให้เกิดความก้าวหน้าทางวิชาการนำมาผสมผสานกับการเรียนรู้จากประสบการณ์ เพื่อส่งเสริมการให้บริการอย่างมีประสิทธิภาพแก่ประชาชน และนำไปสู่การมีคุณภาพชีวิตที่ดี
สาขาวิชาเศรษฐศาสตร์ มหาวิทยาลัยสุโขทัยธรรมาธิราช

สาขาวิชาเศรษฐศาสตร์ มหาวิทยาลัยสุโขทัยธรรมธิราช (อังกฤษ : School of Economics) เป็นสาขาวิชาในสังกัดมหาวิทยาลัยสุโขทัยธรรมาธิราช ซึ่งเป็นมหาวิทยาลัยเปิดที่ใช้ระบบการศึกษาทางไกลแห่งเดียวในประเทศไทย สาขาวิชาในมหาวิทยาลัยสุโขทัยธรรมาธิราช มีฐานะเทียบเท่ากับคณะในมหาวิทยาลัยทั่วไป
ประวัติ.
สาขาวิชาเศรษฐศาสตร์ แรกเริ่มโดยเหตุที่มหาวิทยาลัยสุโขทัยธรรมาธิราชได้มีประกาศจัดตั้งสาขาวิชาเศรษฐศาสตร์ในปี พ.ศ. 2525  (ราชกิจจานุเบกษา  เล่มที่ 97 ตอนที่ 40 วันที่ 12 มีนาคม 2523) โดยในปีการศึกษา 2525 เปิดสอนหลักสูตรปริญญาตรี 4 ปี แขนงวิชาเศรษฐศาสตร์ ต่อมาเมื่อมีความต้องการศึกษาของผู้สำเร็จการศึกษาระดับปริญญาตรีและอนุปริญญามากขึ้น จึงได้เปิดสอนหลักสูตรปริญญาตรีต่อเนื่อง 3 ปี แขนงวิชาเศรษฐศาสตร์ ในปีการศึกษา 2526 เปิดสอนหลักสูตรปริญญาตรีต่อเนื่อง 2 ปี แขนงวิชาเศรษฐศาสตร์ธุรกิจต่อเนื่อง 2 ปี ในปีการศึกษา 2531 และปริญญาตรี 4 ปี แขนงวิชาเศรษฐศาสตร์ธุรกิจ แขนงวิชาเศรษฐศาสตร์ธุรกิจ ในปีการศึกษา 2536 
นอกจากนั้นในปีการศึกษา 2537 สาขาวิชาเศรษฐศาสตร์ได้ทำการประเมินและปรับปรุงหลักสูตรเศรษฐศาสตร์ปริญญาตรี 4 ปี และต่อเนื่อง 3 ปี โดยปรับให้เหลือเพียงหลักสูตรเศรษฐศาสตร์ 4 ปีเท่านั้น เพื่อสะดวกในด้านบริหารจัดการ และได้รับอนุมัติจากทบวงมหาวิทยาลัย (ซึ่งปัจจุบันเปลี่ยนเป็นสำนักงานคณะกรรมการการอุดมศึกษา กระทรวงศึกษาธิการ) เมื่อวันที่ 7 เมษายน 2543 และได้ใช้หลักสูตรเศรษฐศาสตร์ 4 ปี ปรับปรุงใหม่ดังกล่าวในภาคการศึกษาที่ 1 ปีการศึกษา 2546 และต่อมาได้มีการปรับปรุงหลักสูตรอีกครั้ง สำนักงานคณะกรรมการการอุดมศึกษาพิจารณารับทราบการให้ความเห็นชอบแล้วเมื่อวันที่ 16 กันยายน 2552 โดยมีกำหนดเปิดสอนในภาคการศึกษาที่ 1 ปีการศึกษา 2553 ส่วนหลักสูตรเศรษฐศาสตรธุรกิจ  หลักสูตรปริญญาตรี 4 ปี และต่อเนื่อง 3 ปี ได้ทำการปรับปรุง เป็นหลักสูตร 4 ปี หลักสูตรเดียว ซึ่งมีกำหนดเปิดการเรียนการสอนในปีการศึกษา 2552 
การพัฒนาประเทศและกระแสโลกาภิวัตน์ ทำให้ความต้องการกำลังคนในระดับสูงเพิ่มมากขึ้น สาขาวิชาเศรษฐศาสตร์จึงได้เปิดการเรียนการสอนระดับปริญญาโทครั้งแรก 1 หลักสูตร คือ เศรษฐศาสตรมหาบัณฑิต แขนงวิชาเศรษฐศาสตร์ ในปีการศึกษา 2542 
สาขาวิชาเศรษฐศาสตร์ได้มีการปรับปรุงหลักสูตรปริญญาโทเศรษฐศาสตร์ ในปี 2551 เพื่อให้หลักสูตรมีความทันสมัยและสอดคล้องกับความต้องการของสังคมมากขึ้น โดยแบ่งออกเป็น 2 วิชาเอก ได้แก่ วิชาเอกเศรษฐศาสตร์ทั่วไป และวิชาเอกเศรษฐศาสตร์ธุรกิจ ซึ่งมีกำหนดการเปิดสอนในปีการศึกษา 2553 เพื่อผลิตกำลังคนระดับสูงสนองความต้องการส่วนบุคคลให้แก่สังคมต่อไป
พัก จ็อง-โอ

พัก จอง-โอ (เกิดวันที่12 เมษายน พ.ศ. 2534) เป็นนักฟุตบอลชาวเกาหลีใต้ ขณะนี้รับตำแหน่งกองหลังของทีมชัยนาท ฮอร์นบิล
ผลงานด้านการแข่งขันฟุตบอล.
ผ่านการเล่นอาชีพที่เกาหลีใต้ เช่น มหาวิทยาลัยฮานยาง และ BuCheon FC 1995 ใน เค-ลีกชาเลนจ์ เคยติดเยาวชนทีมชาติ U17, U21, U22 และถูกคัดเลือกเป็นตัวแทนทีมมหาวิทยาลัยเกาหลี ในปี 2013 เซ็นสัญญาเข้าร่วมทีมชัยนาท ฮอร์นบิล เมื่อเดือนธันวาคม พ.ศ. 2560
จอมโจรลูแปง (การ์ตูนญี่ปุ่น)

จอมโจรลูแปง หรือ ลูแปงที่ 3 (; โรมาจิ: "Rupan Sansei") เป็นการ์ตูนญี่ปุ่นแต่งโดยมังกีพันช์ เป็นเรื่องราวของอาร์แซน ลูแปงที่ 3 หรือฉบับไทยสะกดว่าอัลเซ่น ลูแปงที่ 3  อาชญากรระดับโลก หลานปู่ของอาร์แซน ลูแปง มหาโจรจากนวนิยายของมอริส เลอบล็อง
ทั้งนี้ได้มีการนำ "จอมโจรลูแปง" มาผลิตเป็นอนิเมะโทรทัศน์ ซีรีส์ ภาพยนตร์ และเกมอยู่บ่อยครั้ง อาทิ ภาพยนตร์ภาคพิเศษเรื่อง "ลูแปงที่ 3 ปะทะ ยอดนักสืบจิ๋วโคนัน" เมื่อปี พ.ศ. 2556 และ "ลูแปง ยอดโจรกรรมอัจฉริยะ" ภาพยนตร์ในปี พ.ศ. 2557 ที่มีนักแสดงไทยร่วมแสดงนำด้วย
เนื้อเรื่อง.
อาร์แซน ลูแปงที่ 3 หลานชายของอาร์แซน ลูแปงได้เจริญรอยตามของลูแปงผู้ปู่ด้วยการเป็นจอมโจรอีกครั้ง โดยได้รับการช่วยเหลือจากจิเก็น ไดซุเกะ (; โรมาจิ: "Jigen Daisuke") นักแม่นปืน และอิชิกะวะ โกเอมอนที่ 13 (; โรมาจิ: "Jūsan-daime Ishikawa Goemon") นักดาบที่ตัดได้ทุกสิ่ง รวมไปถึงมิเนะ ฟุจิโกะ (; โรมาจิ: "Mine Fujiko") หญิงแพศยาผู้เป็นที่หมายปองของลูแปงที่ 3 ซึ่งเธอมักใช้ประโยชน์จากความลุ่มหลงของลูแปงสำหรับการโจรกรรมของเธอ
ลูแปงและพรรคพวกจะถูกโคอิชิ เซนิกาตะ (; โรมาจิ: "Zenigata Kōichi") หรือที่เรียกว่าสารวัตรเซนิกาตะ (; โรมาจิ: "Zenigata-keibu") ติดตามหมายจะจับกุมพวกเขาไปทั่วโลก ซึ่งผู้เขียนตั้งใจให้มีลักษณะดั่ง "ทอมกับเจอร์รี่ในร่างมนุษย์"
การประมาณค่าของ WKB

ในทางฟิสิกส์เชิงคณิตศาสตร์(mathematical physics)นั้น การประมาณค่าของ WKB หรือเรียกอีกอย่างหนึ่งว่า วิธีการของ WKB ก็คือวิธีการสำหรับหาค่าการประมาณการของผลเฉลยจากสมการอนุพันธ์เส้นตรง (linear differential equations) ที่มีสัมประสิทธ์เชิงพื้นที่แตกต่างกัน โดยปกติทั่วไปนั้นมักจะนำมาใช้สำหรับการคำนวณแบบกึ่งดั้งเดิมในวิชากลศาสตร์ควอนตัม (quantum mechanics) ซึ่งอยู่ในรูปของฟังก์ชันคลื่นที่เขียนแทนด้วยฟังก์ชันเอ็กโปเนเนเชียล (exponential function) ที่มีค่าของแอมพลิจูดหรือเฟสที่เกิดการเปลี่ยนแปลงอย่างช้าๆ 
 ชื่อของ WKB มาจากชื่อของนักวิทยาศาสตร์ 3 ท่านคือ W มาจาก Wentzel, K มาจาก Kramers และB มาจาก Brillouin 
ประวัติโดยย่อ.
 การประมาณค่าของ WKB นั้นเป็นวิธีของนักฟิสิกส์ 3 ท่านที่ชื่อว่า Wentzel, Kramers, และBrillouin ที่ได้มีการคิดค้นสมการในช่วงปี ค.ศ. 1926 เริ่มจากปี ค.ศ. 1923 นักคณิตศาสตร์ชื่อ ฮารอลด์ เจฟเฟรย์ ได้มีการพัฒนาวิธีการทั่วๆไปในการประมาณค่าผลเฉลยของสมการอนุพันธ์เชิงเส้น และสมการอนุพันธ์อันดับสอง (second-order differential equations) รวมไปถึงสมการของชเรอดิงเงอร์ อีกด้วย (Schrödinger equation) ถึงแม้ว่าสมการของชเรอดิงเงอร์นั้นจะมีการพัฒนาในอีก 2 ปีต่อมาก็ตาม โดย Wentzel, Kramers, และBrillouin มีการทำงานไว้ก่อน จึงเป็นสาเหตุให้ชื่อของเจฟเฟรย์นั้นไม่ได้มีการกล่าวขานกันมากนักจนถูกลืม หนังสือตำราของกลศาสตร์ควอนตัมในยุคก่อนๆได้มีรวบรวมของชื่อย่อรวมไปถึง WKB, BWK, WKBJ, JWKB และ BWKJ การอภิปรายครั้งสำคัญและการออกสำรวจที่สำคัญนั้นได้ข้อมูลมาจาก อาร์ บี ดิงเกิล (R B Dingle)
 การอ้างอิงถึงวิธีการในยุคแรกนั้นมีการเรียงลำดับไว้คือ Carlini ในปี ค.ศ. 1817, Liouville ในปี ค.ศ. 1837, Green ในปี ค.ศ. 1837, Rayleigh ในปี ค.ศ. 1912 และ Gans ในปี ค.ศ. 1915 Liouville และ Green อาจบอกได้ว่าได้คิดค้นวิธีการในปี ค.ศ. 1837 และยังนิยมเรียกกันในชื่อ Liouville-Green หรือ วิธีการของLG (LG method)
 ผลงานที่สำคัญของ Jeffreys, Wentzel, Kramers and Brillouin เป็นวิธีการรวมถึงการศึกษาจุด turning point (treatment of turning points) ซึ่งสอดคล้องผลเฉลยของแต่ละข้างของจุดเปลี่ยน (turning point)
ปีเตอร์ เซมัน

ปีเตอร์ เซมัน (25 พฤษภาคม ค.ศ. 1865 – 9 ตุลาคม ค.ศ. 1943) เป็นนักฟิสิกส์ชาวดัตช์ที่ได้รับรางวัลโนเบลสาขาฟิสิกส์ในปี ค.ศ. 1902 ร่วมกับแฮ็นดริก โลเรินตส์ จากการค้นพบปรากฏการณ์เซมัน
ชีวิตในวันเด็ก.
เซมันเกิดในเมืองโซนเนอแมเรอ (Zonnemaire) ซึ่งเป็นเมืองขนาดเล็กที่อยู่บนเกาะสเคาเวิน-เดยเฟอลันด์ ประเทศเนเธอร์แลนด์ เขาเริ่มมีความสนใจในฟิสิกส์ตั้งแต่ยังเป็นเด็ก ๆ ในปี ค.ศ. 1883 เกิดปรากฏการณ์แสงออโรราเหนือที่สามารถมองเห็นได้ที่เนเธอร์แลนด์ โดยตอนนั้นเซมันเรียนอยู่ในระดับชั้นมัธยมศึกษาตอนปลายในเมืองซีริกเซ (Zierikzee) เขาได้วาดภาพและอธิบายถึงปรากฏการณ์ทางธรรมชาติ และได้มีผู้นำเอาไปเผยแพร่ชื่อ "The careful observations of Professor Zeeman from his observatory in Zonnemaire"
แเมื่อเขาเรียนจบระดับชั้นมัธยมศึกษาตอนปลายในปี ค.ศ. 1883 เขาได้เดินทางไปเมืองเดลฟท์เพื่อไปศึกษาเพิ่มเติมในด้านภาษาคลาสสิก (ภาษากรีกและโรมัน) และหลังจากนั้นก็ได้ศึกษาต่อในระดับมหาวิทยาลัย เขาได้พักอาศัยอยู่ในเมืองเดลฟท์ เขาได้ไปพบกับไฮเกอ กาเมอร์ลิง โอนเนิส ซึ่งเป็นที่ปรึกษาวิทยานิพนธ์ของเขา
การศึกษาและอาชีพ.
หลังจากที่เซมันได้ผ่านการทดสอบในปี ค.ศ. 1885 เขาก็ได้เข้าศึกษาฟิสิกส์ในมหาวิทยาลัยไลเดิน อยู่ภายใต้การควบคุมของไฮเกอ กาเมอร์ลิง โอนเนิส และแฮ็นดริก โลเรินตส์ ในปี ค.ศ. 1890 ก่อนที่เขาจะทำวิทยานิพนธ์เสร็จ เขาได้ไปเป็นผู้ช่วยของโลเรินตส์ และสิ่งนี้ก็ได้พาเขาไปสู่การโปรแกรมการทำวิจัยของปรากฏการณ์เคอร์ (Kerr effect) ในปี ค.ศ. 1893 เขาก็ได้เสนอวิทยานิพนธ์ระดับปริญญาเอกจากปรากฏการณ์เคอร์ คือเป็นการสะท้อนของแสงโพลาไรซ์บนพื้นผิวที่เป็นแม่เหล็ก หลังจากที่เขาจบระดับปริญญาเอกแล้วเขาก็ได้เดินทางไปอยู่ที่สถาบันฟรีดริช โคลเราช์ ในเมืองสทราซบูร์ ในปี ค.ศ. 1895 เมื่อเขากลับมาจากเมืองสทราซบูร์ เซมันก็ได้ไปเป็นวิทยากรภายนอกในวิชาคณิตศาสตร์และฟิสิกส์ในเมืองไลเดิน ในปีเดียวกันนี้เขาก็ได้แต่งงานกับโจแอนนา อลิซาเบธ ลีเบรธ (Johanna Elisabeth Lebret) มีชีวิตอยู่ในปี ค.ศ. 1873–1962 มีลูกสาวด้วยกัน 3 คน และลูกชายอีก 1 คน
ปี ค.ศ. 1896 3 ปีหลังจากที่เขาทำวิทยานิพนธ์เกี่ยวกับปรากฏการณ์เคอร์เสร็จ เขาขัดคำสั่งของหัวหน้างานของเขาและได้ทำการทดลองเกี่ยวกับการวัดค่าการแยกของเส้นสเปกตรัมจากสนามแม่เหล็กที่เข้มข้น จึงถูกไล่ออกจากการกระทำ แต่เขาก็ได้รับการพิสูจน์ภายหลัง จนในปี ค.ศ. 1902 เขาก็ได้รางวัลโนเบลสาขาฟิสิกส์สำหรับการค้นคว้าของเขาที่เป็นที่รู้จักกันในชื่อ ปรากฏการณ์เซมัน และนี่ก็เป็นส่วนหนึ่งในงานวิจัยวิทยานิพนธ์ของเขา เขาได้ทำการค้นคว้าผลของสนามแม่เหล็กบนแหล่งกำเนิดแสง โลเรินตส์ได้รู้จักกับผลงานของเซมันเมื่อวันเสาร์ที่ 31 ตุลาคม ค.ศ. 1896 ในที่ประชุมของราชบัณฑิตยสภาศิลปศาสตร์และวิทยาศาสตร์เนเธอร์แลนด์ในอัมสเตอร์ดัม เมื่อเรื่องนี้ได้นำไปเผยแพร่โดยโอนเนิส และในวันถัดมา โลเรินตส์ก็ได้เชิญเซมันไปที่ห้องทำงานของเขาและได้ให้เซมันนำเสนองานที่เขาได้ค้นพบ โดยอยู่บนพื้นฐานของทฤษฎีของโลเรินตส์คือ การแผ่รังสีคลื่นแม่เหล็กไฟฟ้า
สิ่งสำคัญของการค้นพบของเซมันได้ถูกนำไปเผยแพร่ และไปช่วยสนับสนุนงานของโลเรินตส์ที่เกี่ยวกับการปล่อยของแสงโพลาไรซ์จากงานของสนามแม่เหล็กที่ค้นพบไว้ก่อนหน้า ขอบคุณงานของเซมันที่ได้ไขข้อสงสัยของการสั่นของอนุภาคที่เกิดขึ้นในงานของโลเรินตส์ที่เป็นประจุลบและมีน้ำหนักเบากว่าอะตอมของไฮโดรเจนเป็นพัน ๆ เท่า การสรุปผลงานนี้ได้เกิดขึ้นก่อนการค้นพบอิเล็กตรอนของทอมสัน ปรากฏการณ์เซมันถือเป็นเครื่องมือสำคัญสำหรับการอธิบายโครงสร้างอะตอม
ตัวประกอบจีของลันเด

ในทางฟิสิกส์นั้นเป็นตัวอย่างที่ชี้เฉพาะของค่า ตัวประกอบ g ของลันเด (Landé g-factor) ซึ่งมาจากชื่อของการที่อิเล็กตรอนมีทั้งการ สปิน (spin) ออบิทัล (orbital) ทำให้เกิดโมเมนตัมเชิงมุม (angular momentum) โดยการค้นพบนี้ได้ตั้งชื่อมาจากผู้ค้นพบคือ อัลเฟรด ลันเด (Alfred Landé) ชาวเยอรมัน ซึ่งเขาได้เป็นคนแรกที่อธิบายถึงตัวแปรนี้ในปี ค.ศ.1921
 ในเรื่องฟิสิกส์อะตอม (atom physics) ค่า ตัวประกอบ g ของลันเด ในการหาระดับพลังงานของอะตอมที่อยู่ในสนามแม่เหล็กแบบอ่อน สถานะทางควอนตัมของอิเล็กตรอนในออบิทัล มักจะมีค่าของพลังงานที่ degenerate โดยสถานะที่ degenerate เหล่านี้จะมีค่าโมเมนตัมเชิงมุมที่เท่ากัน เมื่ออะตอมถูกวางอยู่ในสนามแม่เหล็กแบบอ่อน อย่างไรก็ตาม ค่า degenerate จะมีค่าเพิ่มขึ้น
คำอธิบาย.
 ตัวแปรนี้ได้มาจากการคำนวณของ first-order perturbation ของระดับพลังงานของอะตอมที่อยู่ในสนามแม่เหล็กแบบอ่อน เราสามารถเขียนรูปแบบของตัวแปรได้เป็น
<math>g_J= g_L\frac{J(J+1)-S(S+1)+L(L+1)}{2J(J+1)}+g_S\frac{J(J+1)+S(S+1)-L(L+1)}{2J(J+1)}.</math>
 ค่าออบิทัลของ gL มีค่าเท่ากับ 1 และการประมาณค่าของ gS มีค่าเท่ากับ 2 จากการอธิบายในข้างต้นนี้ทำให้ได้เป็น
<math>g_J \approx \frac{3}{2}+\frac{S(S+1)-L(L+1)}{2J(J+1)}.</math>
 ในที่นี้ J คือ ผลรวมของโมเมนตัมเชิงมุม (total electronic angular momentum)
 L คือ ค่าโมเมนตัมเชิงมุมแบบออบิทัล (orbital angular momentum)
 S คือ ค่าโมเมนตัมเชิงมุมแบบสปิน (spin angular momentum)
 เนื่องจากค่า S มีค่าเท่ากับ ½ เสมอ จึงทำให้ในสูตรจะมีค่าของสปินเป็น ¾ ในส่วนของ S(S+1) ค่าของ gL และ gS เป็นตัวแปรค่าหนึ่งในตัวประกอบ g ของอิเล็กตรอน
นอร์แมน รีดัส

นอร์แมน รีดัส (Norman Reedus) มีชื่อเต็มว่า มาร์ค นอร์แมน รีดัส (Mark Norman Reedus) เป็นนักแสดงและนายแบบสัญชาติอเมริกัน มีชื่อเสียงจากรับบท แดริล ในซีรีส์ เรื่องเดอะวอล์กกิงเดดของค่าย AMC และ Murphy MacManus ในภาพยนตร์เรื่อง The Boondock Saints (ปี 1999) และ ภาคต่อ The Boondock Saints II : All Saints Day (ปี 2009) นอกจากนี้ ยังได้กำกับวิดิโอไว้หลายเรื่อง รวมทั้งยังเป็นนายแบบจากดีไซเนอร์มากมาย
ประวัติ.
รีดัสเกิดเมื่อวันที่ 6 มกราคม 2512 (ค.ศ. 1969) ที่ ฮอลลีวูด รัฐฟลอริดา มีเชื้อสาย อังกฤษ อิตาลี ไอริช และสกอต มารดาชื่อ แมรี่แอน Marianne (สกุลเดิม Yarber) บิดาชื่อ นอร์แมน รีดัส (Norman Reedus) น้องสาวชื่อ เลสลี่ (Leslie) อายุน้อยกว่า 2 ปี และเติบโตที่ ลอสแอนเจลิส รัฐแคลิฟอร์เนีย เคยใช้ชีวิตอยู่ที่ ญี่ปุ่น สเปน และ สหราชอาณาจักร มีผลงานศิลปะจัดแสดงมากมาย เป็นทั้งจิตรกร ปฏิมากร ช่างภาพ ช่างถ่ายทำวิดิโอ เริ่มลิ้มรสการแสดงครั้งแรก ในการแสดงชุด Maps for Drowners ที่ โรงละคร Tiffany ซึ่งตั้งบนถนน Sunset Boulevard (อยู่ทางตะวันตกของลอสแอนเจลิส รัฐแคลิฟอร์เนีย) มีคนทาบทามเข้าวงการแสดงครั้งแรกในงานปาร์ตี้แห่งหนึ่ง ที่ ลอสแอนเจลิส 
ผลงานด้านการถ่ายแบบ ถ่ายมิวสิควิดิโอ งานศิลปะ.
นอร์แมนเคยถ่ายแบบให้กับ Prada, Alessandro Dell'Acqua, Durban, Levi's, Lexus, and Morgenthal Fredrics , motion capture game Death Stranding 
เคยถ่ายมิวสิควิดิโอ.
นอกจากนี้ ยังเป็นจิตรกร ประติมากร และช่างภาพ มีผลงานศิลปะแสดงที่แกลอรี่หลายแห่ง ทั้งใน นิวยอร์ก เบอร์ลิน และ แฟรงค์เฟิร์ท วันที่ 31 ต.ค. 2013 ออกหนังสือถ่ายภาพ ชื่อ "The Sun's Coming Up... Like A Big Bald Head," และเมื่อ ก.ย. 2014 ที่ผ่านมา มีผลงานรวม Fan Art ที่เรียกว่า "Thanks For All The Niceness."
ข้อมูลส่วนตัวเพิ่มเติม.
ตั้งแต่ปี 1998 ถึง 2003 ไม่ได้แต่งงานกัน และมีการรายงานข่าวเกินจริงเกี่ยวกับประเด็นความขัดแย้ง ทั้งคู่มีลูกชายด้วยกัน 1 คน ชื่อ Mingus Lucien Reedus เกิดเมื่อวันที่ 13 ต.ค. 1999 อย่างไรก็ตาม ทั้งคู่ยังคงเป็นเพื่อนกันที่ดีต่อกัน และช่วยกันเลี้ยงดูบุตรชายเรื่อยมา
ฝ่าสงคราม กรงสมรภูมิ

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ฝ่าสงคราม กรงสมรภูมิ  เป็นภาพยนตร์แนวดราม่าสงครามที่ออกฉายใน พ.ศ. 2560 กำกับโดย Niko Caro เขียนบทโดย Angela Workman ดัดแปลงจากหนังสือ "The Zookeeper's Wife" เขียนโดย Diane Ackerman ซึ่งบันทึกเหตุการณ์การช่วยเหลือชาวยิวจากการรุกรานของนาซี นำแสดงโดย Jessica Chastain, Jonah Heldenbergh, Michael McElhatton และ Daniel Brühl
มหาสงครามพิภพวานร

มหาสงครามพิภพวานร  เป็นภาพยนตร์แนวบันเทิงคดีวิทยาศาสตร์จากประเทศสหรัฐอเมริกา ออกฉายใน พ.ศ. 2560 กำกับโดย Mark Bomback และ Reeves โดยเป็นภาคต่อของ "กำเนิดพิภพวานร" และ "รุ่งอรุณแห่งอาณาจักรพิภพวานร" ซึ่งเป็นภาครีบูทของภาพยนตร์ชุด"พิภพวานร" นำแสดงโดย แอนดี้ เซอร์กิส, วูดดี้ ฮาร์เรลสัน, และ สตีฟ ซาห์น เป็นเรื่องราวการเผชิญหน้ากันระหว่างเหล่าวานร นำโดยซีซาร์ และมนุษย์ ที่จะนำไปสู่การตัดว่าใครจะได้ครองพิภพ แก่นเรื่องนี้มีความคล้ายคลึงกับภาพยนตร์ในเวอร์ชันเก่า ภาคที่ 5 ตอน "สงครามพิภพวานร" (Battle for the Planet of the Apes - 1973) แต่นี่ไม่ใช่การรีเมคแต่อย่างใด
การถ่ายทำหลักของภาพยนตร์เรื่องนี้เริ่มขึ้นเมื่อ 14 ตุลาคม ค.ศ. 2015 ในแวนคูเวอร์ บริติชโคลัมเบีย ประเทศแคนาดา ออกฉายรอบปฐมทัศน์เมื่อ 10 กรกฎาคม ค.ศ. 2017 ที่นิวยอร์ค และออกฉายทั่วประเทศสหรัฐอเมริกาเมื่อ 14 กรกฎาคม ค.ศ. 2017 จัดจำหน่ายโดยทเวนตี้เซนจูรี่ฟ็อกซ์ ทำรายได้รวมทั้งหมด 490 ล้านดอลลาร์สหรัฐ ได้รับคำชื่นชมจากนักวิจารณ์ โดยเฉพาะในด้านผลงานการแสดง เทคนิกภาพพิเศษ เนื้อเรื่อง การกำกับภาพยนตร์ และดนตรีประกอบ ได้รับการเสนอชื่อเข้าชิงรางวัลบริติชอะคาเดมีฟิล์มครั้งที่ 71 สาขาเทคนิกภาพพิเศษยอดเยี่ยม และได้รับการเสนอชื่อเข้าชิงรางวัลออสการ์ครั้งที่ 90 สาขาเทคนิกภาพพิเศษยอดเยี่ยม นอกจากนี้ยังได้รับการเสนอชื่อเข้าชิงรางวัลแซเทิร์นอวอร์ดสี่สาขา รวมถึงสาขาผู้กำกับยอดเยี่ยม (รีฟส์) และนักแสดงนำชายยอดเยี่ยม (เซอร์กิส)
ภาพยนตร์ภาคต่อไตรภาคลำดับที่ 4 อาณาจักรแห่งพิภพวานร (Kingdom of the Planet of the Apes) ออกฉายใน พ.ศ. 2567
สตาร์ เทรค ข้ามขอบจักรวาล

สตาร์ เทรค ข้ามขอบจักรวาล  เป็นภาพยนตร์อเมริกันแนวมหากาพย์บันเทิงคดีแนวอวกาศ ฉายเมื่อปี ค.ศ. 2016 กำกับโดย จัสติน ลิน เขียนบทโดย ไซมอน เพกก์และดัก ยัง สร้างจากละครโทรทัศน์ "สตาร์ เทรค" ที่สร้างโดย ยีน ร็อดเดนเบอร์รี "สตาร์ เทรค ข้ามขอบจักรวาล" เป็นภาพยนตร์เรื่องที่สิบสามในแฟรนไชส์ "สตาร์ เทรค" และเป็นเรื่องที่สามในภาพยนตร์ชุดรีบูตต่อจาก "" (2009) และ "สตาร์ เทรค ทะยานสู่ห้วงมืด" (2013) คริส ไพน์และแซกคารี ควินโต กลับมารับบทเดิมของพวกเขาเป็น กัปตัน เจมส์ ที. เคิร์ก และ นาวาโท สป็อก ร่วมกับ ไซมอน เพกก์, คาร์ล เออร์บัน, โซอี ซัลดานา, จอห์น โชและแอนทอน เยลชิน กลับมารับบทเดิมของพวกเขาจากภาพยนตร์เรื่องก่อนหน้านี้ "สตาร์ เทรค ข้ามขอบจักรวาล" เป็นหนึ่งในภาพยนตร์เรื่องสุดท้ายของเยลชิน หลังเขาเสียชีวิตเมื่อเดือนมิถุนายน ค.ศ. 2016 หนึ่งเดือนก่อนภาพยนตร์ฉาย ภาพยนตร์ยังแสดงนำโดย อิดริส เอลบา, โซเฟีย โบเตลลา, โจ ทัสลิมและลิเดีย วิลสัน
การถ่ายทำเริ่มต้นเมื่อวันที่ 25 มิถุนายน ค.ศ. 2015 ที่แวนคูเวอร์ ภาพยนตร์ฉายรอบปฐมทัศน์ที่ซิดนีย์เมื่อวันที่ 7 กรกฎาคม ค.ศ. 2016 ฉายในประเทศไทยเมื่อวันที่ 19 กรกฎาคม ค.ศ. 2016 และฉายในสหรัฐเมื่อวันที่ 22 กรกฎาคม ค.ศ. 2016 โดยพาราเมาต์พิกเจอส์ ภาพยนตร์เรื่องนี้อุทิศให้กับความทรงจำของเยลชิน เช่นเดียวกับ เลเนิร์ด นิมอย ซึ่งเขาเสียชีวิตก่อนภาพยนตร์จะเริ่มถ่ายทำ ภาพยนตร์ทำเงิน 343.5 ล้านดอลลาร์สหรัฐทั่วโลก และได้รับการตอบรับที่ดีจากนักวิจารณ์ โดยได้รับคำชมในเรื่องการกำกับของลิน, การแสดง, ฉากโลดโผน, ดนตรีประกอบ, วิชวลเอ็ฟเฟ็กต์และการไว้อาลัยแด่เยลชินและนิมอย ภาพยนตร์ได้รับการเสนอชื่อเข้าชิงรางวัลออสการ์ครั้งที่ 89 สาขาแต่งหน้าและทำผมยอดเยี่ยม
โรงพยาบาลสมเด็จพระยุพราชสว่างแดนดิน

โรงพยาบาลสมเด็จพระยุพราช สว่างแดนดิน เป็นโรงพยาบาลสมเด็จพระยุพราช ขนาด 320 เตียง ตั้งอยู่ในพื้นที่ อำเภอสว่างแดนดิน จังหวัดสกลนคร เริ่มดำเนินการครั้งแรกเมื่อปี พ.ศ. 2496 เป็นเพียง "สุขศาลา" ในขณะนั้น
ประวัติ.
โรงพยาบาลสมเด็จพระยุพราช สว่างแดนดิน แรกเริ่มก่อตั้งเมื่อ พ.ศ. 2496 เป็นสุขศาลา ตั้งอยู่ริมถนนพลานุกูล โดยมีนายสวัสดิ์ โล่อุทัย เป็นหัวหน้าสถานีอนามัย
ปัจจุบันโรงพยาบาลสมเด็จพระยุพราช สว่างแดนดิน ยกฐานะเป็นโรงพยาบาลทั่วไป ขนาด 320 เตียง ในวันที่ 11 สิงหาคม 2559 โดยมี แพทย์หญิงศรีสุดา ทรงธรรมวัฒน์ เป็นผู้อำนวยการโรงพยาบาล (พ.ศ. 2566 – ปัจจุบัน)
โรงพยาบาลภูเขียวเฉลิมพระเกียรติ

โรงพยาบาลภูเขียวเฉลิมพระเกียรติ เป็นโรงพยาบาลทั่วไปประจำอำเภอภูเขียว ประเภททุติยภูมิ ให้บริการรักษาทั้งผู้ป่วยในและผู้ป่วยนอก
ประวัติ.
โรงพยาบาลภูเขียวเฉลิมพระเกียรติ แรกเริ่มก่อสร้างตั้งขึ้นเมื่อปี พ.ศ. 2489 โดยคณะกรรมการอำเภอภูเขียว บริจาคที่ดิน 5 ไร่สร้างเป็นสถานีอนามัยชั้น 2 เรือนไม้ ปัจจุบันโรงพยาบาลภูเขียว ตั้งอยู่ บ้านเลขที่ 149 หมู่ 4 ตำบลผักปัง อำเภอ ภูเขียว จังหวัดชัยภูมิ มีเนื้อที่ 48 ไร่ ซึ่งเป็นที่ราชพัสดุของกรมราชทัณฑ์
ปัจจุบันได้รับให้เปลี่ยนชื่อใหม่เป็น โรงพยาบาลภูเขียวเฉลิมพระเกียรติ และมีเตียงให้บริการจริง จำนวน 294 เตียง (มกราคม 2559)
โรงพยาบาลแม่ข่าย.
อำเภอภูเขียว จังหวัดชัยภูมิ มีพื้นที่ติดต่อกับ อำเภอบ้านแท่น อำเภอคอนสาร และอำเภอเกษตรสมบูรณ์ จังหวัดชัยภูมิ และมีประชากรทั้งในเขตอำเภอที่ตั้ง และรับการส่งต่อจากอำเภอใกล้เคียง มารับริการที่โรงพยาบาลภูเขียวเฉลิมพระเกียรติ อย่างต่อเนื่อง ได้แก่
การเริ่มต้นใหม่

ในนิยายแบบซีรีส์ คำว่า "รีบูต" หมายถึงการเริ่มต้นใหม่ของจักรวาลสมมติ ผลงาน หรือซีรีส์นิยายที่ถูกสร้างขึ้นมาแล้ว โดยทั่วไปการรีบูตจะละทิ้งความต่อเนื่องเพื่อสร้างตัวละคร โครงเรื่อง และเรื่องราวเบื้องหลังตั้งแต่ต้นขึ้นมาใหม่ ได้ถูกอธิบายว่าเป็นวิธีการ "สร้างแบรนด์ใหม่" หรือ “เริ่มจักรวาลแห่งความบันเทิงที่สร้างขึ้นไปแล้วใหม่อีกครั้ง”
อีกคำจำกัดความหนึ่งของการรีบูตคือการสร้างใหม่ซึ่งเป็นส่วนหนึ่งของภาพยนตร์ชุดที่ได้รับความนิยมหรือแฟรนไชส์สื่ออื่น ๆ
กำเนิดพิภพวานร

กำเนิดพิภพวานร เป็นภาพยนตร์อเมริกันแนวบันเทิงคดีวิทยาศาสตร์ ที่ออกฉายในปี ค.ศ. 2011 กำกับโดย รูเพิร์ท ไวแอ็ตต์ นำแสดงโดย เจมส์ แฟรนโก, ฟรีดา พินโต, จอห์น ลิธโกว์, ไบรอัน ค็อกซ์, ทอม เฟลตัน, เดวิด โอเยโลโว, และ แอนดี้ เซอร์คิส เขียนบทโดย ริก จาฟฟา และ อแมนด้า ซิลเวอร์ ผลิตโดย ทเวนตีท์เซนจูรีฟอกซ์ และเป็นภาครีบู๊ตของภาพยนตร์ชุด "พิภพวานร" โดยถือเป็นภาคแรกเริ่มของภาพยนตร์ชุดใหม่ เนื้อหาหลักคล้ายคลึงกับภาคสี่ของภาพยนตร์ชุดต้นฉบับ คือ "มนุษย์วานรตลุยพิภพ (Conquest of the Planet of the Apes)" (1972) แต่ไม่ใช่การสร้างใหม่ของภาพยนตร์เรื่องนี้โดยตรง
ภาพยนตร์ออกฉายเมื่อ 5 สิงหาคม 2011 ประสบความสำเร็จทั้งทางรายได้และคำวิจารณ์ ได้รับการเสนอชื่อเข้าชิงรางวัลออสการ์สาขาเทคนิคพิเศษยอดเยี่ยม เสนอชื่อเข้าชิงรางวัลแซเทิร์นอวอร์ด 5 รายการ รวมถึงผู้กำกับยอดเยี่ยมและบทภาพยนตร์ยอดเยี่ยม โดยได้รับรางวัลภาพยนตร์ไซไฟยอดเยี่ยม นักแสดงสมทบชายยอดเยี่ยมสำหรับ เซอร์คิส และเทคนิคพิเศษยอดเยี่ยม การแสดงเป็นลิงซีซาร์โดยแอนดี้ เซอร์คิส นั้นได้รับการชื่นชมอย่างมาก จนได้รับการเสนอชื่อเข้ารับรางวัลจากหลายสถาบันรางวัลที่ก่อนหน้านี้ยังไม่ให้ความสำคัญกับการแสดงผ่านโมชั่นแคปเจอร์ มีภาคต่ออีก 2 ภาค ได้แก่ "รุ่งอรุณแห่งอาณาจักรพิภพวานร" (2014) และ "มหาสงครามพิภพวานร" (2017)
รุ่งอรุณแห่งอาณาจักรพิภพวานร

รุ่งอรุณแห่งอาณาจักรพิภพวานร  เป็นภาพยนตร์บันเทิงคดีวิทยาศาสตร์จากประเทศสหรัฐอเมริกา ออกฉายเมื่อ ค.ศ. 2014 กำกับโดย Matt Reeves เขียนบทโดย Mark Bomback, Rick Jaffa และ Amanda Silver นำแสดงโดย Andy Serkis, Jason Clarke, Gary Oldman, Keri Russell, Toby Kebbell, และ Kodi Smit-McPhee เป็นภาคต่อจากภาพยนตร์ปี ค.ศ. 2011 เรื่อง "กำเนิดพิภพวานร" ซึ่งเป็นภาคแรกของ"พิภพวานร"ภาครีบู๊ตของทเวนตีท์เซนจูรีฟอกซ์ ภาพยนตร์เรื่องนี้ดำเนินเรื่องในเวลาสิบปีหลังจากภาคก่อนหน้า เล่าเรื่องของกลุ่มคนในซานฟรานซิสโกซึ่งกำลังพยายามอย่างหนักเพื่อที่จะอยู่รอด หลังจากเหตุการณ์โรคระบาดที่ทำให้มนุษย์แทบจะสูญสิ้น ในขณะที่วานรซีซาร์ก็กำลังใช้ความพยายามเพื่อที่จะควบคุมและรักษาสถานภาพในหมู่วานรที่มีสติปัญญาสูงด้วยกัน
หลังจากออกฉายในสหรัฐอเมริกาและแคนาดาเมื่อ 11 กรกฎาคม ค.ศ. 2014 ภาพยนตร์เรื่องนี้ก็ได้รับเสียงชื่นชมอย่างมาก โดยนักวิจารณ์กล่าวชื่นชมงานเทคนิคภาพพิเศษ เนื้อเรื่อง การกำกับ การแสดง ดนตรีประกอบ ฉากแอ็กชั่น และความลึกซึ้งทางอารมณ์ และยังประสบความสำเร็จทางรายได้อีกด้วย โดยทำรายได้ทั่วโลกรวม 710 ล้านดอลลาร์สหรัฐ ได้รับการเสนอชื่อเข้าชิงรางวัลออสการ์สาขาเทคนิคภาพพิเศษ ภาคต่อซึ่งเป็นภาค 3 ของภาพยนตร์ชุดนี้ได้ชื่อว่า "มหาสงครามพิภพวานร" มีกำหนดออกฉายในวันที่ 14 กรกฎาคม ค.ศ. 2017
ฟาโรห์เซเบคโฮเตปที่ 3

พระราชวงศ์.
พระราชบิดา-มารดา.
ข้อมูลเกี่ยวกับพระราชวงศ์ของพระองค์ทราบมาจากแหล่งข้อมูลหลายแหล่ง โดยอนุสาวรีย์จากเกาะเซเฮลได้แสดงภาพของพระองค์กับพระราชบิดาพระนามว่า เมนทูโฮเทป และพระราชมารดาคือพระพันปีหลวงยูเฮติบู (ยาอูเฮเยบู) ส่วนพระเชษฐาหรือพระอนุชาก็ทรงพระนามว่า เซเนบ และคาคาอู และพระภคินีหรือพระขนิษฐาต่างบิดาพระนามว่า เรนิเซเนบ ซึ่งพระนางเรนิเซเนบ เป็นพระธิดาของพระนางยูเฮติบูกับพระสวามีพระองค์ที่สองนามว่า เดดูโซเบค
พระมเหสีและพระราชโอรส-ธิดา.
พระองค์ทรงมีพระมเหสีสองพระองค์ คือ พระนางเซเนบเฮนาส และพระนางเนนิ บนจารึกจากคอปโตส (กิฟฏ์) ซึ่งปัจจุบันอยู่ในพิพิธภัณฑ์ลูฟวร์ (C 8) กล่าวถึงพระราชธิดาของพระนางเนนิ พระนามว่า ยูเฮติบู เฟนดิ และเดเดตันเกต ยูเฮติบู เฟนดิ โดยเขียนพระนามของทั้งสองพระองค์ลงในคาร์ทูช ซึ่งเรื่องดังกล่าวเป็นครั้งที่สองในประวัติศาสตร์อียิปต์โบราณที่พระราชธิดาของกษัตริย์ทรงได้รับเกียรตินี้
ภาพสลักของพระนางเซเนบเฮนาสปรากฏร่วมกับฟาโรห์โซเบคโฮเทปบนแท่นบูชาในเกาะเซเฮลและบนจารึกในวาดิ อัล-ฮอล ที่แสดงภาพสลักของฟาโรห์โซเบคโฮเทปที่ 3 ประทับต่อหน้าเทพเจ้ามอนตู พระองค์ได้รับอังค์และคทาวาสจากเทพเจ้า โดยปรากฏภาพสลักของพระราชบิดามอนทูโฮเทป พระราชมารดายูเฮติบู และพระมเหสีเซเนบเฮนาส ประทับถัดจากพระองค์ตามลำดับ
รัชสมัย.
ปรากฏหลักฐานโบราณวัตถุมากมายที่มีความเกี่ยวข้องกับพระองค์ ถึงแม้ในบันทึกพระนามแห่งตูรินจะบันทึกว่าพระองค์ทรงครองราชย์เป็นระยะเวลาเพียงแค่สี่ปีเท่านั้น และอีกสองถึงสี่เดือนก็ตาม พระองค์ทรงได้โปรดให้เพิ่มคำจารึกในวิหารแห่งเทพมอนตูที่เมดามุด และโปรดให้สร้างวิหารน้อยที่อัล กับ บนเกาะเซเฮล พบแท่นบูชา ซึ่งปรากฏพระนามของพระองค์
พบตราประทับสคารับจำนวนหนึ่ง ซึ่งมาจาก"เจ้าหน้าที่การบัญชีของกษัตริย์"นามว่า โซเบคโฮเทป ซึ่งเกิดแต่"เจ้าหน้าที่การบัญชีของกษัตริย์"นามว่า มอนทูโฮเทป ซึ่งเป็นไปได้ว่าตราประทับสคารับเหล่านี้เป็นของฟาโรห์โซเบคโฮเทปที่ 3 ก่อนหน้าที่พระองค์จะทรงเป็นกษัตริย์
พระองค์จัดอยู่ในกลุ่มแรกของฟาโรห์จากราชวงศ์ที่สิบสามที่ปรากฏอยู่ในบันทึกทางประวัติศาสตร์ โดยผู้ปกครองจากราชวงศ์ที่สิบสามกลุ่มนี้ล้วนเป็นที่รู้จักมากวัตถุโบราณหลายชิ้น และผู้ปกครองเหล่านี้ทรงได้โปรดให้ผลิตตราประทับจำนวนมากและมีอนุสรณ์สถานส่วนพระองค์มากมายที่สามารถระบุถึงรัชสมัยของผู้ปกครองเหล่านี้ได้ ซึ่งเหมือนจะบ่งบอกว่าพระราชอาณาจักรค่อนข้างมีเสถียรภาพในช่วงเวลาดังกล่าว
หลักฐานยืนยัน.
หลักฐานยืนยันหลักของพระองค์พบอยู่ในอียิปต์บน มีเพียงการค้นพบหลักฐานยืนยันเล็กๆ น้อยๆ (จากการแลกเปลี่ยน) ที่ถูกพบในอียิปต์ล่างและนิวเบีย สำหรับรายการทั้งหมด โปรดดูที่ ไรโฮลท์ 1997:343-44 ไฟล์ 13/26
นิวเบีย.
ในป้อมปราการแห่งมิร์กิสซา (นิวเบีย) พบรอบตราประทับสคารับที่ปรากฏพระนามของฟาโรห์โซเบคโฮเทปที่ 3 และพระพันปีหลวงยูเฮติบู นอกจากนี้ยังพบรอบตราประทับสคารับพร้อมพระนาม เซเคมเร เซวัดจ์ทาวี ซึ่งเป็นตราประทับที่มีประทับตราสองครั้ง
วิทยาลัยพัฒนาชุมชนเมือง มหาวิทยาลัยนวมินทราธิราช

วิทยาลัยพัฒนาชุมชนเมือง (Urban Community Development College) เป็นหน่วยงานในสังกัดของมหาวิทยาลัยนวมินทราธิราช กรุงเทพมหานคร
ประวัติ.
วิทยาลัยพัฒนาชุมชนเมือง แรกเริ่มกำเนิดขึ้นในชื่อ วิทยาลัยชุมชนเมืองแห่งกรุงเทพมหานคร ตามพระราชบัญญัติการศึกษาแห่งชาติ พ.ศ. 2552 และแก้ไขเพิ่มเติมฉบับที่ 2 (พ.ศ. 2555) กำหนดให้องค์กรปกครองส่วนท้องถิ่นสามารถบริหารและจัดการศึกษาระดับอาชีวศึกษาและระดับอนุปริญญาได้ทุกระดับตามความพร้อมของท้องถิ่น ซึ่งสอดคล้องกับนโยบายของผู้ว่าราชการกรุงเทพมหานคร ม.ร.ว.สุขุมพันธุ์ บริพัตร ที่ให้ความสำคัญกับการพัฒนาศักยภาพประชาชนกรุงเทพมหานคร ให้ความสำคัญด้านการจัดการศึกษาในลำดับต้น ๆ และมีนโยบายส่งเสริม สนับสนุนการให้บริการการศึกษาทุกระดับและทุกกลุ่มเป้าหมายโดยเน้นการจัดการศึกษาเพื่อตอบสนองความต้องการของชุมชนเมืองเพื่อพัฒนาคุณภาพชีวิตของคนเมืองโดยเฉพาะการเตรียมคนด้านอาชีพเพื่อสร้างคนให้ตรงกับงาน โดยได้ให้ความเห็นไว้ในการประชุมคณะผู้บริหารกรุงเทพมหานคร ครั้งที่ 27/2555 เมื่อวันอังคารที่ 28 สิงหาคม 2555 “เพื่อประโยชน์ของกรุงเทพมหานครสมควรให้มีการศึกษาแนวทางและจัดทำรายละเอียดโครงสร้างของวิทยาลัยชุมชนให้ชัดเจน และนำไปพิจารณาร่วมกับมหาวิทยาลัยนวมินทราธิราชว่าสามารถดำเนินการเข้าสู่ระบบมหาวิทยาลัยได้หรือไม่” และจากการประชุมเพื่อหาแนวทางดำเนินงานร่วมกันระหว่างกรุงเทพมหานคร วิทยาลัยชุมชนเมืองแห่งกรุงเทพมหานคร กระทรวงศึกษาธิการ และมหาวิทยาลัยนวมินทราธิราช ผลการประชุมสรุปให้มหาวิทยาลัยนวมินทราธิราชรับวิทยาลัยชุมชนเข้าสู่กระบวนการดำเนินงานของมหาวิทยาลัยได้
ต่อมาเมื่อวันพฤหัสบดีที่ 21 พฤศจิกายน 2556 สภามหาวิทยาลัยนวมินทราธิราช ได้อนุมัติให้จัดตั้ง “วิทยาลัยชุมชนเมืองแห่งกรุงเทพมหานคร ตามมาตรา 6 และภาระหน้าที่ของมหาวิทยาลัย ตามมาตรา 7 (5) และ (6) แห่งพระราชบัญญัติมหาวิทยาลัยนวมินทราธิราช พ.ศ. 2553” มีฐานะเป็นส่วนงานเทียบเท่าคณะและเพื่อการจัดการเรียนการสอนระดับอุดมศึกษาและฝึกอบรมทั้งสายวิชาการและวิชาชีพเพื่อพัฒนากรุงเทพมหานคร ทั้งให้โอกาสทางการศึกษาตามความต้องการคของประชาคมเมือง ซึ่งได้ประกาศในราชกิจจานุเบกษา เล่มที่ 130 ตอนพิเศษ 190 ลงวันที่ 26 ธันวาคม 2556
วิทยาลัยชุมชนเมืองแห่งกรุงเทพมหานคร (Urban Community College of Bangkok) จึงถือกำเนิดขึ้นในฐานะจัดการศึกษาระดับอุดมศึกษา เป็นส่วนเทียบเท่าคณะในสังกัดมหาวิทยาลัยนวมินทราธิราชจัดการเรียนการสอนสายวิชาการ วิชาชีพ และวิจัย เพื่อพัฒนาเมือง จัดหลักสูตรฝึกอบรมเพื่อสร้างความเข้มแข็งของชุมชนเมืองและสืบสานศิลปวัฒนธรรมประเพณี
ต่อมาเมื่อวันที่ 6 มกราคม 2560 สภามหาวิทยาลัยฯ มีมติอนุมัติให้ วิทยาลัยชุมชนเมืองแห่งกรุงเทพมหานคร (Urban Community College of Bangkok) เปลี่ยนชื่อใหม่เป็น วิทยาลัยพัฒนาชุมชนเมือง (Urban Community Development College) นับแต่นั้นเป็นต้นมา
วัตถุประสงค์.
มีวัตถุประสงค์เพื่อเป็นเป็นสถาบันส่งเสริมสนับสุนการเรียนรู้ของประชาชนให้ได้รับการศึกษาในระดับอุดมศึกษาต่ำกว่าปริญญา อีกทั้งยังเป็นแหล่งฝึกอบรมหลักสูตรสาขาวิชาที่สอดคล้องกับการพัฒนาเศรษฐกิจและสังคมของชุมชนและได้กำหนดวิสัยทัศน์ไว้ดังนี้
<templatestyles src="แม่แบบ:คำพูด/style.css" />“สร้างโอกาสทางการศึกษา พัฒนาอาชีพชุมชนเมือง”
เปิดสอน.
วิทยาลัยชุมชนเมืองแห่งกรุงเทพมหานคร เปิดสอนในหลักสูตรต่าง ๆ ดังนี้
หลักสูตรฝึกอบรม
หลักสูตรระยะสั้น (สำหรับทดสอบภาคปฏิบัติ)
หลักสูตรระดับปริญญาตรี
ฟาโรห์เนเฟอร์โฮเตปที่ 1

ฟาโรห์เนเฟอร์โฮเทปที่ 1  เป็นฟาโรห์ของอียิปต์ในช่วงกลางปกครองราชวงศ์สิบสามในช่วงครึ่งหลังของศตวรรษที่ 18 ก่อนคริสตกาล ในช่วงเวลาที่เรียกว่าปลายกลางราชอาณาจักรหรือต้นสองยุคกลางขึ้นอยู่กับนักวิชาการ หนึ่งที่ดีที่สุดที่มีส่วนร่วมผู้ปกครองของราชวงศ์ที่ 13 ฟาโรห์เนเฟอร์โฮเทปที่ 1 ครองราชย์ 11 ปี
สุสาน.
เมื่อปี 2016 หลุมฝังศพของฟาโรห์เนเฟอร์โฮเทปที่ 1 ยังไม่ทราบได้ตั้งอยู่ นิโคลัส กรีเมล แนะว่าเขาถูกฝังอยู่ในพีระมิดที่เอล - ลิสห์ ใกล้กับฟาโรห์นุสเรตที่ 1 ความคิดเห็นโดยไมเคิล ไรซ์ เรื่องนี้ยังคงเป็นตัวสมมุติเนื่องจากไม่มีสิ่งประดิษฐ์ใดที่อนุญาตให้ระบุถึงฟาโรหืเนเฟอร์โฮเทป ในฐานะเจ้าของพีระมิดตัวนี้ได้ สมมติฐานอาศัยหลักฐานทางอ้อมเท่านั้น: การปรากฏตัวของสคารับของฟาโรห์เน้ฟอร์โฮเทป ในลิส เช่นเดียวกับการค้นพบตุ๊กตาชวาบติ ของเจ้าชายวาห์เนเฟอร์โฮเทป ใกล้กับประตูทางตอนเหนือของวิหารฝังศพของพีระมิดที่ซับซ้อนของฟาโรห์เซนุสเรตที่ 1 หีบศพถูกห่อด้วยผ้าลินินและวางไว้ในโลงศพขนาดเล็ก ซึ่งเป็นราชวงศ์ที่ 13 ในพื้นที่โวหาร "ลูกชายของกษัตริย์" ระบุว่าเจ้าชายวาห์เนเฟอร์โฮเทปน่าจะเป็นลูกชายของฟาโรห์เนเฟอร์โฮเทปที่ 1 ซึ่งอาจถูกฝังอยู่ในละแวกบ้านของปิรามิดพ่อของเขา
ชนนภัทร วิรัชชัย

ชนนภัทร วิรัชชัย เป็นนักต่อสู้แบบผสมชาวไทย สังกัดอยู่ในสมาคมวันแชมเปียนชิพ (ONE) รุ่นเฟเธอร์เวท
ชีวิตส่วนตัว.
ปัจจุบัน คบหากับริกะ อิชิเกะ ซึ่งเป็นนักต่อสู้หญิงแบบผสมชาวไทย เชื้อสายญี่ปุ่น สังกัดในสมาคมวันแชมเปียนชิพ เช่นเดียวกัน
บราซิล แหกกฏศตวรรษ

บราซิล แหกกฏศตวรรษ เป็นภาพยนตร์บันเทิงคดีวิทยาศาสตร์แนวดิสโทเปีย ออกฉายเมื่อ ค.ศ. 1985 กำกับโดย เทรี กิลเลียม เขียนบทโดย เทรี กิลเลียม, Charles McKeown, และ Tom Stoppard นำแสดงโดย โจนาทาน ไพรซ์ สมทบโดย รอเบิร์ต เดอ นิโร, คิม กรสต์, ไมเคิล เพลิน, แคทเธอรีน เฮลมอนด์, บ็อบ ฮอสกิ้นส์, และ Ian Holm
ภาพยนตร์เรื่องนี้เล่าเรื่องของ Sam Lowry ชายคนหนึ่งผู้ซึ่งพยายามตามหาหญิงสาวผู้ปรากฏตัวในความฝัน ในขณะที่ทำงานที่แสนน่าเบื่อและใช้ชีวิตในห้องพักอันคับแคบ ในโลกอนาคตอันห่างไกลอุดมคติ ที่ซึ่งสังคมถูกผลักดันโดยวัตถุนิยม ผู้คนจำเป็นต้องอาศัยเครื่องจักร ซึ่งไม่ได้รับการดูแลรักษาที่ดีพอ รัฐบาลที่ปรากฏในเรื่องนี้เป็นรัฐบาลราชการเผด็จการเบ็ดเสร็จ คล้ายคลึงกับที่ปรากฏในเรื่อง"หนึ่ง-เก้า-แปด-สี่"ของ George Orwell เพียงแต่มีความตลกโปกฮา และไม่มีผู้นำสูงสุดในลักษณะเดียวกับบิ๊กบราเธอร์ปรากฏให้เห็น
นักวิจารณ์ภาพยนตร์ชื่อ Jack Mathews ซึ่งเป็นผู้แต่งหนังสือเรื่อง "The Battle of Brazil" (1987) ได้บรรยายภาพยนตร์เรื่องนี้เอาไว้ว่าเป็นภาพยนตร์ที่ "เสียดสีโลกอุตสาหกรรมที่ไร้เสถียรภาพ ครอบงำด้วยระบบรัฐบาลราชการ ซึ่งเป็นสิ่งที่คอยทำให้ Gilliam แทบเสียสติ มาตลอดชีวิต" แม้ภาพยนตร์เรื่องนี้จะประสบความสำเร็จในยุโรป แต่กลับล้มเหลวในการออกฉายในอเมริกา จนกลายเป็นหนังเฉพาะกลุ่มไปในที่สุด
ชื่อภาพยนตร์ "Brazil" มาจากชื่อเพลงที่เล่นบ่อยในเรื่อง คือเพลง "Aquarela do Brasil" โดย Ary Barroso ซึ่งบรรเลงโดย Geoff Muldaur
โบอิง 777เอ็กซ์

โบอิง 777เอ็กซ์ เป็นเครื่องบินรุ่นใหม่ภายใต้การพัฒนาของโบอิง เพื่อทดแทน โบอิง 777 รุ่นเดิม โดยในเบื้องต้น 777เอ็กซ์ จะมีสองรุ่นคือ 777-8เอ็กซ์ และ 777-9เอ็กซ์ ทางโบอิงต้องการให้เครื่องรุ่นนี้แข่งขันทางการค้ากับแอร์บัส เอ350 การส่งมอบโบอิง 777เอ็กซ์ จะเริ่มต้นขึ้นในเดือนธันวาคม 2562
การพัฒนา.
ในเดือนกันยายน 2011 โบอิงตัดสินใจพัฒนาเครื่องบิน 777 รุ่นใหม่มาแทนที่ 777-200อีอาร์ -200แอลอาร์ และ-300อีอาร์ รุ่นเดิม เบื้องต้นประมาณการไว้ว่าเครื่องรุ่นใหม่จะใช้บริการผู้โดยสารได้ในปี 2019
ลักษณะ.
777เอ็กซ์ จะมีคุณสมบัติใหม่คือ 1. เครื่องยนต์รุ่นใหม่ 2. ใช้วัสดุผสม 3 ปีกแบบใหม่ 4. wingtips และ 5. เทคโนโลยีจาก โบอิง 787 ดรีมไลเนอร์
777-8.
เครื่องบินรุ่น 777-8 มีความยาว 229 ฟุต หรือ 69.8 เมตร ซึ่งลำตัวสั้นกว่าของ 777-9 (ความยาวนี้จะอยู่ระหว่างความยาวของรุ่น 777-200 ที่ยาว 63.7 เมตร กับของรุ่น 777-300 ที่ยาว 73.9 เมตร) จำนวนที่นั่งบนเครื่องบินมีประมาณ 365 ที่นั่ง (ขึ้นอยู่กับรูปแบบการติดตั้งที่นั่ง) และสามารถบินได้ไกลสูงสุด (ในหนึ่งเที่ยวบิน) ราว 8,690 ไมล์ทะเล (16,090 กิโลเมตร)
777-9.
รุ่น 777-9 มีความยาว 251 ฟุต 9 นิ้ว หรือ 76.7 เมตร จำนวนที่นั่งบนเครื่องบินราว 414 ที่นั่ง (ขึ้นอยู่กับรูปแบบการติดตั้งที่นั่ง)
777-10เอ็กซ์.
โบอิงมีแผนการที่จะเปิดตัวรุ่น 777-10 โดยเครื่องบินจะยาวขึ้นไปอีก คาดว่าจะมีความยาวราว 263 ฟุต หรือ 80 เมตร และจะติดตั้งแถวที่นั่งเพิ่มได้อีกสี่แถว หรือ 36 ที่นั่ง ทำให้จำนวนที่นั่งบนเครื่องบินเพิ่มขึ้นเป็น 450 ที่นั่ง
ฟาโรห์ซิฮาเธอร์

ฟาโรห์เมนฮาห์เดอร์ ซิฮาเธอร์ เป็นผู้ปกครองชั่วคราวของราชวงศ์ที่ 13 ในช่วงยุคกลางที่สอง ฟาโรห์ซิฮาเธอร์สินพระชนม์ในปี 1733 ก่อนคริสตกาล ในขณะที่เด็ต เลฟแฟรงค์ลงวันที่ครองราชย์สั้นของเขาที่จะ 1694 ปีก่อนคริสตกาล
ฟาโรห์เซเบคโฮเตปที่ 4

ฟาโรห์คาร์เนฟอร์เร โซเบคโฮเทปที่ 5  เป็นหนึ่งในกษัตริย์อียิปต์ที่มีอำนาจมากขึ้นในราชวงศ์ที่ 13 (1803 ถึง 1649 ปีก่อนคริสตกาล) ผู้ครองราชย์อย่างน้อยแปดปี พี่น้องของฟาโรห์เนเฟอร์โฮเทปที่ 1 และซิฮาเธอร์เป็นรุ่นก่อนของเขาบนบัลลังก์หลังมีการปกครองเป็นเพียงปกครองร่วมกันไม่กี่เดือน
ฟาโรห์โซเบคโฮเทปที่ 4 บนแผ่นศิลาจารึกที่พบในวัดเทพอามุนที่คาร์นัคว่าเขาเกิดในธีบส์ เชื่อกันว่าพระมหากษัตริย์ทรงครอบครองอยู่ประมาณ 10 ปี เขาเป็นที่รู้จักโดยจำนวนที่ค่อนข้างสูงของอนุเสาวรีย์รวมทั้ง รูปปั้น, ซีลจำนวนมากและวัตถุอื่น ๆ เล็กน้อย มีการรับรองสำหรับงานก่อสร้างที่อบีดอสและคาร์นัค
ฟาโรห์เซเบคโฮเตปที่ 5

ฟาโรห์เมอร์โฮเทปเร โซเบคโฮเทปที่ 5  (ยังเป็นที่รู้จักในฐานะ โซเบคโฮเทปที่ 5 หรือ โซเบคโฮเทปที่ 6 ในการศึกษาเก่า) เป็นกษัตริย์อียิปต์ของราชวงศ์ที่ 13 ในช่วงยุคกลางที่สอง ตามที่คิม ริโฮลต์เขาเป็นฟาโรห์ที่สามสิบของราชวงศ์ในขณะที่ดาร์เรลล์ เบเคอร์เชื่อว่าแทนว่าเขาเป็นผู้ปกครอง 29 ในการศึกษาเก่า Jürgen von Beckerath และเด็ต เลฟแฟรงค์ระบุจึงทำให้ฟาโรห์โซเบคโฮเทปที่ 5 และผู้ปกครองที่ 28 ของราชวงศ์ที่ 13
ฟาโรห์เซเบคโฮเตปที่ 6

ฟาโรห์คาร์โฮเทปเร โซเบคโฮเทปที่ 6 (ยังเป็นที่รู้จักในฐานะ โซเบคโฮเทปที่ 5) เป็นกษัตริย์อียิปต์ของราชวงศ์ที่ 13 ในช่วงยุคกลางที่สอง ตามที่ศคิมริโฮลต์เขาเป็นฟาโรห์ 31 ของราชวงศ์ในขณะที่ดาร์เรลล์ เบเคอร์เชื่อว่าแทนว่าเขาเป็นผู้ปกครองที่สามสิบของ อีกทางเลือกหนึ่งJürgen von Beckerath และเด็ต เลฟแฟรงค์เห็นเขาเป็นยี่สิบห้ากษัตริย์ของราชวงศ์
ฟาโรห์ไอบิอายู

วาอิบเร ไอบิอาอู (พระนามอย่างทางการ: วาอิบเร; พระนามประสูติ: ไอบิอาอู หรือ ไอบิอาว, ไออาอิบหรือ เอีย-อิบ) เป็นฟาโรห์อียิปต์โบราณแห่งราชวงศ์ที่สิบสาม พระองค์ขึ้นครองราชย์เมื่อ 1670 ปีก่อนคริสตกาลและครองราชย์เป็นเวลา 10 ปี 8 เดือน 29 วันตามบันทึกพระนามฟาโรห์แห่งตูริน
หลักฐานรับรอง.
แม้ว่าพระองค์จะครองราชย์เป็นระยะเวลาค่อนข้างยาวนานในช่วงนั้น แต่พระองค์เป็นที่ทราบกันจากหลักฐานเพียงไม่กี่ชิ้น ซึ่งส่วนใหญ่เป็นตราประทับสคารับที่มีพระนามของพระองค์ พระองค์ถูกสลักอยู่บนจารึกของข้าราชการนามว่า ซาฮาเธอร์ ซึ่งน่าจะมาจากเมืองธีบส์ และพระองค์ยังถูกกล่าวถึงบนเศษเครื่องเคลือบดินเผาในเอล-ลาฮูน
ข้าราชบริพารที่มีชื่อเสียงในราชสำนักของพระองค์คือ ราชมนตรีไอบิอาอู ซึ่งชื่อเหมือนกันกับพระองค์ มีผู้สันนิษฐานว่าราชมนตรีคนนี้อาจเป็นบุคคลเดียวกับฟาโรห์อิอาอูในช่วงต้นชีวิตของเขา แต่ในช่วงหลังมานี้ มีการชี้ให้เห็นว่าการระบุตัวตนดังกล่าวนั้นเป็นเพียงการคาดเดาและยังไม่ได้รับการพิสูจน์
ฟาโรห์เมอร์โฮเทปเร ไออิน

ฟาโรห์เมอร์โฮเทปเร ไออิน (ยังเป็นที่รู้จักกันในนาม ไออินที่ 1) เป็นทายาทของฟาโรห์อัยย์อาจจะเป็นลูกชายของเขาและสามสิบสาม - กษัตริย์แห่งราชวงศ์สิบสามแห่งอียิปต์ เขาได้รับการแต่งตั้งให้เป็นรัชกาล 2 ปี 3 หรือ 4 เดือนและ 9 วันในรินโตรและอาศัยอยู่ในช่วงศตวรรษที่ 17 ก่อนคริสต์ศักราช
กระดาษเซลโลเฟน

กระดาษเซลโลเฟน หรือกระดาษแก้ว (cellophane) เป็นวัสดุที่ทำจากเซลลูโลส (cellulose) ในไม้หรือพืชเส้นใยอื่น ๆ โครงสร้างทางเคมีเป็นกระดาษ แต่รูปร่างลักษณะจัดเป็นพลาสติก เป็นวัสดุโปร่งแสงและใส ความชื้นผ่านได้มาก อากาศผ่านได้น้อย
มีการพัฒนาเซลโลเฟน ที่ป้องกันความชื้น (moisture proof) และผนึกด้วยความร้อน (heat-sealing type) โดยการเคลือบด้วยสารป้องกันความชื้น ได้แก่ nitrocellulose, polyvinylidine chloride, vinyl copolymer และ polyethylene
เริ่มมีการใช้เซลโลเฟนห่อเบคอนที่ฝานเป็นแผ่นบาง (sliced bacon) เนื้อแช่แข็ง (frozen meat) เซลโลเฟนส่วนใหญ่จะมีการเคลือบผิวทั้งสองด้าน อย่างไรก็ตามมีการใช้เซลโลเฟนชนิดที่เคลือบผิวด้านเดียวด้วย nitrocellulose หรือ polyethylene บรรจุเนื้อสด ด้านที่ไม่ได้เคลือบผิวจะสัมผัสกับเนื้อโดยตรง การซึมผ่านของออกซิเจนเพียงพอที่จะทำให้ไมโอโมโกลบินเกิดออกซิเจนเนท (oxygenated) ให้สีแดงสด ส่วนสารที่เคลือบด้านนอกจะป้องกันการสูญเสียน้ำ เนื้อก็จะไม่แห้ง และไม่หดตัว
ฟาโรห์สอังค์เอนเร เซวัดจ์ตู

หลักฐานยืนยัน.
ไม่พบบันทึกทางประวัติศาสตร์ร่วมสมัยใดเลยที่เกี่ยวข้องกับพระองค์เลย ซึ่งจะมีเพียงการกล่าวถึงพระองค์ในบันทึกพระนามแห่งตูรินเท่านั้น อาจเป็นเพราะพระองค์ทรงปกครองดินแดนอียิปต์โบราณในช่วงเวลาที่อำนาจการปกครองของราชวงศ์ที่สิบสามเสื่อมลง พระนามของพระองค์ได้อยู่ในคอลัมน์ที่ 7 บรรทัดที่ 5 ซึ่งอยู่ถัดจากพระนามของฟาโรห์ไอนิ และระบุระยะเวลาการครองราชย์อยู่ที่ 3 ปี กับอีก 2 ถึง 4 เดือน
คิม รีฮอล์ตได้เสนอว่ายังมีการกล่าวถึงพระองค์อีกในบันทึกพระนามแห่งคาร์นัก โดยมีการบันทึกพระนามของพระองค์ผิดพลาดในบันทึกดังกล่าว โดยในบันทึกพระนามแห่งคาร์นักปรากฏพระนาม "เซวัดจ์เอนเร" (#33, 59) และพระนาม "สเนเฟอร์[...]เร" (# 42, 60) อีกสองพระนาม แต่รีฮอล์ตชี้ให้เห็นว่า ในกรณีนี้ ทราบเพียงแค่ฟาโรห์เพียงพระองค์เดียวที่มีพระนามดังกล่าวเท่านั้น ดังนั้นรีฮอล์ตจึงเสนอให้พระนามที่เหลืออีกสองพระนามหมายถึงฟาโรห์สอังค์เอนเร เซวัดจ์ตู และฟาโรห์เซอังค์เอนเร เมนทูโฮเทปิ โดยรีฮอล์ตตั้งข้อสังเกตที่ว่าตัวอักษร "wadj", "nfr" และ "ankh" ในตัวอักษรเฮียราติกมีลักษณะคล้ายคลึงกัน
ตำแหน่งตามลำดับเวลา.
ยังไม่ทราบลำดับตำแหน่งการครองราชย์ที่แน่นอนของฟาโรห์สอังค์เอนเร เซวัดจ์ตูจากราชวงศ์ที่สิบสามแห่งอียิปต์ เนื่องจากความไม่แน่นอนของตำแหน่งตามลำดับเวลาที่ของฟาโรห์ก่อนหน้าหลายพระองค์ของราชวงศ์ ดาร์เรล เบเกอร์ระบุให้พระองค์เป็นฟาโรห์พระองค์ที่สามสี่ของราชวงศ์ ในส่วนของคิม รีฮอล์ตได้มองพระองค์ว่าเป็นฟาโรห์พระองค์ที่สามห้า และเยอร์เกน ฟอน เบ็กเคอราธ ระบุให้พระองค์เป็นฟาโรห์พระองค์ที่ยี่สิบเก้าของราชวงศ์
รัฐพรรคการเมืองเดียว

รัฐพรรคการเมืองเดียว หรือ รัฐพรรคการเมืองเดี่ยว เป็นระบอบการปกครองของประเทศที่อนุญาตให้มีพรรคการเมืองเพียงพรรคเดียว ส่วนใหญ่ประเทศที่มีพรรคการเมืองเดียวจะเป็นประเทศคอมมิวนิสต์ อาทิเช่น จีน,ลาว,คิวบา แต่ก็มีบางประเทศที่ไม่ใช่คอมมิวนิสต์แต่ก็อนุญาตหรือมีพรรคการเมืองเดียว อาทิ เอริเทรีย,เวสเทิร์นสะฮารา ทั้งนี้การขึ้นอยู่กับกฎหมาย สถานการณ์ภายใน
และรัฐธรรมนูญของแต่ละประเทศ
ประวัติของระบบรัฐพรรคการเมืองเดียว.
ระบอบรัฐพรรคการเมืองเดียวเกิดขึ้นครั้งแรก ณ สหภาพโซเวียต ซึ่งเกิดขึ้นจากการปฏิวัติรัสเซีย ค.ศ. 1917 โดยได้โค่นล้มการปกครองของพระเจ้าซาร์นิโคลัสที่ 2 สหภาพโซเวียตเป็นประเทศคอมมิวนิสต์ประเทศแรกของโลก โดยเปลี่ยนแปลงการปกครองมาเป็นระบบสังคมนิยมคอมมิวนิสต์ ภายใต้การนำของกลุ่มบอลเชวิค (ต่อมาเป็นพรรคคอมมิวนิสต์แห่งสหภาพโซเวียต) เมื่อปี ค.ศ. 1917 องค์กรทางการเมืองที่ปกครองประเทศมีพรรคเดียว คือ พรรคคอมมิวนิสต์แห่งสหภาพโซเวียต ซึ่งเป็นผู้กำหนดนโยบายต่าง ๆ รวมทั้งนโยบายต่างประเทศ